open-index/open-wikipedia-markdown huggingface dataset:
ഇസ്കെന്ദർ പാഷ

തുർക്കിയിൽ ഇസ്ളാമിക ഭരണം തിരികെ കൊണ്ട് വരാൻ രൂപീകരിക്കപ്പെട്ട നക്ഷബന്ധി കളുടെ കീഴിൽ സാഹോദര്യ സംഘമാണ് **ഇസ്കെന്ദർ പാഷ**. ഓട്ടോമൻ രാജവംശത്തിന്റെ പതനം നക്ഷബന്ധി സൂഫികളുടെ കൂടിയും പതനമായിരുന്നു . തുർക്കിയിൽ അധികാരത്തിൽ വന്ന മതേതര വാദിയായും പുരോഗമനവധിയുമായ  കമാൽ അത്തുർക്ക്   മത രഹിത തുർക്കിയെ പടുത്തുയർത്തി. ഇതിനെതിരെ പല രീതിയിലും സൂഫി കൾ പ്രതികരിക്കാൻ ശ്രമിച്ചുവെങ്കിലും അതൊക്കെയും ഫലം കണ്ടില്ല .   ഓട്ടോമൻ ഖിലാഫത് തിരികെ കൊണ്ടുവരാനായി നക്ഷബന്ധി- ഖാലിദിയ്യ സാഹോദര്യ സംഗം  പല ഗൂഢാലോചനകളും നടത്തി 139 ,മെഹ്മെദ് സാഹിദ് കൊട്ക്ക, ബൈത്തു സമ്മാൻ സൈദ് നൂർസി തുടങ്ങിയ നക്ഷബന്ധി സന്യാസികളായിരുന്നു  ചരടുവലികൾ നടത്തിയത്.  *ഇസ്കെന്ദർ പാഷ കമ്യൂണിറ്റി*യെന്ന കൂട്ടായ്മ  ഇതിനായി  രൂപികരിച്ചു . സൈന്യത്തിലും, സർക്കാരിലും നുഴഞ്ഞു കയറുക , പുതിയ രാഷ്ട്രീയ പാർട്ടികൾ സ്ഥാപിച്ചു അധികാരം പിടിച്ചെടുക്കുക എന്നിങ്ങനെയുള്ള ഗൂഢ പദ്ധതികളായിരുന്നു  അതിലൂടെ ആവിഷ്ക്കരിക്കപ്പെട്ടിരുന്നത്. 

നെജ്മത്തിൻ എർബകാൻ പോലുള്ളവർ ജസ്റ്റിസ് പാർട്ടിയുടെ തലപ്പത്തേക്കു കയറിക്കൂടി  കമാലിസത്തിൽ നിന്നും തുർക്കിയെ മാറ്റിമറിക്കാനുള്ള ശ്രമങ്ങൾ ആരംഭിച്ചു. അപകടം മണത്ത മതേതര സൈന്യം സർക്കാരിനെ പുറത്താക്കി ഭരണം പിടിച്ചെടുത്തു. എംഎൻപി , എൻ എസ് പി ,  വെൽഫെയർ പാർട്ടി, വെർച്യൂ പാർട്ടി, എന്നിങ്ങനെയുള്ള പല രാഷ്ട്രീയ പാർട്ടികൾ ഇസ്കെന്ദർ സാഹോദര്യ സംഘത്തിന്റെ ഭാഗമായി ഉണ്ടാക്കിയെങ്കിലും അവയൊക്കെ നിരോധിക്കപ്പെട്ടു . ഇതോടെ അടവുകൾ മാറ്റി കൂടുതൽ മിതവാദത്തിലേക്കു ഇവർ നീങ്ങുകയും **ആക് പാർട്ടി** രൂപീകരണത്തിലൂടെ തുർക്കി സർക്കാർ സംവിധാനങ്ങൾ പൂർണ്ണമായി കൈവശപ്പെടുത്തുകയുമുണ്ടായി .   തുർക്കിയിൽ ഭരണം പിടിച്ചെടുത്തെങ്കിലും കുർദിഷ് ഹിസ്ബുല്ലാഹ്, ഹുദാപർ എന്നീ സംഘങ്ങളിലൂടെ കുർദ് മേഖലയിൽ സ്വാധീനം നേടാനുള്ള നക്ഷബന്ധി ക്കാരുടെ ശ്രമം വിജയം കണ്ടില്ല. കമ്യൂണിസ്റ് സിദ്ധാതങ്ങളുള്ള കുർദ് വിമോചന സേന ഇവരുടെ ഗൂഢ നീക്കങ്ങൾക്കു വിലങ്ങു തടിയായി മാറിയതാണ്  കാരണം.

## അവലംബങ്ങൾ

വർഗ്ഗം:തുർക്കി
ആദൃശ്ശേരി-കാവപ്പുര

മലപ്പുറം ജില്ലയിലെ തിരൂർ താലൂക്കിലെ പൊന്മുണ്ടം പഞ്ചായത്ത് പരിധിയിൽ വരുന്ന ഒരു ഗ്രാമമാണ് **ആദൃശ്ശേരി-കാവപ്പുര**. പൊന്മുണ്ടം ഗ്രാമ പഞ്ചായത്തിലെ ഒന്ന്, രണ്ട് വാർഡുകൾ ഉൾക്കൊള്ളുന്ന പ്രദേശമാണിത്. തിരൂരിൽ നിന്നും ഈ ഗ്രാമത്തിലേയ്ക്ക് 6 കിലോമീറ്റർ ദൂരമുണ്ട്.

വർഗ്ഗം:മലപ്പുറം ജില്ലയിലെ ഗ്രാമങ്ങൾ
കുണാൽ ഗാന്ജ്വാല

ചലച്ചിത്ര പിന്നണി ഗായകനാണ് **കുണാൽ ഗാന്ജ്വാല**' (ജനനം 14 ഏപ്രിൽ 1972). നിരവധി ഹിന്ദി, കന്നഡ ചലച്ചിത്രങ്ങൾ ആലപിച്ചിട്ടുണ്ട്.
വിചിത അമേരിക്കൻ ഇന്ത്യൻ ജനങ്ങൾ

വിചിത ജനങ്ങൾ മദ്ധ്യ പടിഞ്ഞാറൻ അമേരിക്കൻ ഇന്ത്യൻ വർഗ്ഗങ്ങളുടെ ഒരു കോൺഫെഡറേഷനാണ്. ചരിത്രപരമായി അവർ കഡ്ഡോയൻ ഭാക്ഷാകുടുംബത്തിലുൾപ്പെട്ട “വിചിത” ഭാക്ഷയാണ് സംസാരിക്കുന്നത്. കൻസാസ്, ഒക്ലാഹോമ, ടെക്സാസ് എന്നിവിടങ്ങളിലെ തദ്ദേശീയ ജനതയായിരുന്നു ഇവർ. ഇന്ന് നാല് വിചിത വംശങ്ങൾ നിലവിലുണ്ട്. വാക്കോ (Waco), ടാവോവായ (Taovaya), ടവകോനി (Tawakoni), വിചിത പ്രോപ്രർ (ഫെഡറൽ അംഗീകാരം സിദ്ധിച്ച “കിച്ചായി” ജനങ്ങൾ) എന്നിവയാണിവ. ഈ നാലു വിവിധ വിചിത വംശങ്ങൾ ഒരു കൂട്ടായ്മയായി “വിചിത ആൻറ് അഫിലിയേറ്റഡ് ട്രൈബ്സ്” എന്നറിയപ്പെടുന്നു.

## '''വിചിത ഭരണസംവിധാനം'''
വിചിത വർഗ്ഗക്കാരുടെ മുഖ്യകാര്യാലയം ഒക്ലാഹോമയിലെ അനഡാർക്കോ ആണ്. ഗോത്ര അധികാരപരിധിയിലുള്ള പ്രദേശങ്ങൾ ഒക്ലാഹോമയിലെ കഡ്ഡോ കൌണ്ടിയിൽ ഉൾപ്പെട്ടിരിക്കുന്നു. വിചിത വർഗ്ഗക്കാർ സ്വയം ഭരണാധികാരമുള്ള ഗോത്രവർഗ്ഗമാണ്. 

ഇപ്പോഴത്തെ വിചിത ഗോത്രഭരണ നേതൃത്വം :
* പ്രസിഡൻറ്     : ടെറി പാർട്ടൺ
* വൈസ്പ്രസിഡൻറ് :ജെസെ ഇ. ജോൺസ്
* സെക്രട്ടറി :     മൈൽസ് സ്റ്റീഫൻസൺ ജൂണിയർ.
* ട്രഷറർ: വനേസ വാൻസ്

## സാമ്പത്തിക വികസനം
വിചിത വർഗ്ഗത്തിൻറെ അധീനതയിൽ‌ ഒരു കാസിനോ, പുകവലികേന്ദ്രം, സഞ്ചാരവിവരകേന്ദ്രം, ചരിത്രകേന്ദ്രം, ക്ഷീരോല്പന്ന ശീതീകരണകേന്ദ്രം, അനഡാർക്കോയിൽ സ്ഥിതി ചെയ്യുന്ന ക്രോസ് റ്റിംബേർസ് റസ്റ്റോറൻറ് എന്നിവയുണ്ട്. 2010 ലെ വാർഷിക സാമ്പത്തിക വരുമാനം 4.5 മില്ല്യൺ ഡോളർ ആയിരുന്നു. 

## ചരിത്രം
വിചിത വർഗ്ഗക്കാരുടെ പൂർവ്വികർ ഏകദേശം 2,000 വർഷങ്ങൾക്കപ്പുറം നെബ്രാസ്കയുക്ക് വടക്ക് റെഡ് നദീപ്രദേശം മുതൽ കിഴക്കൻ മഹാസമതലങ്ങൾ വരെയുള്ള മേഖലയിലാണ് ജീവച്ചിരുന്നത്. ആദ്യകാല വിചിത ജനങ്ങൾ സംഘം ചേർന്നു വേട്ടയാടുന്ന നാടോടികളായിരുന്നെങ്കിലും ക്രമേണ അവർ കാർഷികവ്യവസ്ഥയിലേയ്ക്കു തിരിഞ്ഞു.  വാഷിത, ഒക്ലാഹോമയിലെ വാഷിത, തെക്കൻ കനേഡിയൻ നദികൾക്കു മേൽഭാഗത്തുള്ള പ്രദേശങ്ങളിൽ 900 CE കാലഘട്ടത്തിൽ ക്രമേണ കാർഷികഗ്രാമങ്ങൾ രൂപപ്പെട്ടിരുന്നു. പത്താം നൂറ്റാണ്ടിലെ ഈ സമൂഹം ചോളം, ബീൻസ്, സ്ക്വാഷ്, സൂര്യകാന്തി കുടുംബത്തിലെ “മാർഷ് എൽഡർ (Iva annua), പുകയില എന്നിവ കൃഷി ചെയ്തിരുന്നു. ഇതോടൊപ്പംതന്നെ അവർ മാൻ, മുയല്, ടർക്കി, കാട്ടുപോത്ത് എന്നിവയെ വേട്ടയാടുകയും നദികളിൽ മീൻ, കടുക്ക എന്നിവ പിടിക്കുകയും ചെയ്തിരുന്നു.  ദീർഘചതുരാകൃതിയിലുള്ള പുല്ലുമേഞ്ഞ പാർപ്പിടങ്ങളായിരുന്നു ഇവരുടേത്.

## അവലംബം

വർഗ്ഗം:അമേരിക്കൻ ഇന്ത്യൻ ജനത
ശല്ക്ക ചാട്ടവാലൻതിരണ്ടി

കടൽ വാസിയായ ഒരു മൽസ്യമാണ് **ശല്ക്ക ചാട്ടവാലൻതിരണ്ടി ** അഥവാ **Scaly Whipray. ** . ഐ യു സി എൻ പട്ടികപ്രകാരമുള്ള പരിപാലന സ്ഥിതി വസ്തുതകൾ അപര്യാപ്തമായ സ്പീഷിസുകൾ എന്നാണ്.

## കുടുംബം
Dasyatidae കുടുംബത്തിൽ പെട്ട മത്സ്യങ്ങളാണ് ഇവ. പൊതുവെ "തിരണ്ടികൾ" എന്നാണ് ഇവ  അറിയപ്പെടുന്നത് .

## അവലംബം

## പുറത്തേക്കുള്ള കണ്ണികൾ

## ഇതും കാണുക
* കേരളത്തിലെ മൽസ്യങ്ങളുടെ പട്ടിക

വർഗ്ഗം:തിരണ്ടികൾ
ചാൾസ് ജി. ഡേവ്സ്

അമേരിക്കൻ ഐക്യനാടുകളുടെ മുപ്പതാമത്തെ വൈസ് പ്രസിഡൻറായിരുന്നു **ചാൾസ് ജി. ഡേവ്സ് - Charles G. Dawes**
## അവലംബം

വർഗ്ഗം:അമേരിക്കൻ വൈസ് പ്രസിഡന്റുമാർ
വള്ളിക്കുന്ന് തീവണ്ടി നിലയം

മലപ്പുറം ജില്ലയിലെ വള്ളിക്കുന്ന് ഗ്രാമപഞ്ചായത്തിലെ അരിയല്ലൂരിൽ സ്ഥിതി ചെയ്യുന്ന ഒരു തീവണ്ടി നിലയമാണ്  **വള്ളിക്കുന്ന് തീവണ്ടി നിലയം** .കേരളത്തിലെ പഴക്കം ചെന്ന റെയിൽവെ സ്റ്റേഷനുകളിൽ ഒന്നായ ഇത് ആദ്യത്തെ റെയിൽവെ പാതയായ തിരൂർ-ബേപ്പൂർ പാതയുടെ ഭാഗമാണ്.ഈ റെയിൽവെ നിലയം പാലക്കാട് ഡിവിഷന്റെ ഭാഗമാണ്.

## References

വർഗ്ഗം:മലപ്പുറം ജില്ലയിലെ തീവണ്ടിനിലയങ്ങൾ
കൂടൽമർക്കള

കാസർഗോഡ് ജില്ലയിലെ ഒരു ചെറുഗ്രാമം ആണ് **കൂടൽമർക്കള**. 
## ജനസംഖ്യാവിതരണം
2001ലെ സെൻസസ് പ്രകാരം കൂടൽമർക്കളയിൽ 5901 ജനങ്ങളുണ്ട്. ഇതിൽ 2896 പുരുഷന്മാരും 3005 സ്ത്രീകളുമാണ്. 
ഇതൊരു പിന്നാക്ക പ്രദേശമാണ്.

## ഗതാഗതം
ദേശീയപാത 66 ലേയ്ക്ക് പ്രാദേശിക പാതകൾ ബന്ധിച്ചിട്ടുണ്ട്. മംഗലാപുരം, കോഴിക്കോട് എന്നിവിടങ്ങളിലേയ്ക്ക് ഇവിടെനിന്നും ദേശീയപാത 66 വഴി കടന്നു പോകാവുന്നതാണ്. ഏറ്റവും അടുത്ത റെയിൽവേസ്റ്റേഷൻ മഞ്ചേശ്വരം ആണ്. ഇത് പാലക്കാട്- മംഗലാപുരം റെയിൽവേ ലൈനിൽ ആണ്. അടുത്ത വിമാനത്താവളം മംഗലാപുരം ആകുന്നു. 
## ഭാഷകൾ
കാസർഗോഡിന്റെ ഉത്തരഭാഗത്തെ മറ്റു ഗ്രാമങ്ങളെപ്പോലെ ഇവിടവും ബഹുഭാഷാപ്രദേശമാണ്. മലയാളം, കന്നഡ എന്നിവ ഔദ്യോഗികഭാഷകൾ ആയി ഉപയോഗിച്ചുവരുന്നുവെങ്കിലും തുളു, കൊങ്കണി, മറാത്തി, ബ്യാരി എന്നീ ഭാഷകൾക്ക് വലിയ പ്രചാരം ഉണ്ട്. ഇവിടേയ്ക്കു ജോലിക്കായിവന്ന മറ്റു സംസ്ഥാനതൊഴിലാളികൾ തമിഴ്, ഹിന്ദി എന്നിവയും ഉപയോഗിക്കുന്നുണ്ട്. 
## ഭരണം
മഞ്ചേശ്വരം അസ്സംബ്ലി നിയോജകമണ്ഡലത്തിൽപ്പെട്ട ഗ്രാമമാണിത്. കാസർഗോഡ് ആണ് ലോകസഭാ മണ്ഡലം.

## അവലംബം

വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
മെക്സിക്കോ സിറ്റി നയം

അമേരിക്കൻ ഫെഡറൽ ധനസഹായം സ്വീകരിക്കുന്ന വിദേശ സർക്കാരേതര സംഘടനകൾ യു.എസ്. ഇതര ഫണ്ട് ഉപയോഗിച്ച് ഗർഭച്ഛിദ്രം ഒരു കുടുംബാസൂത്രണമാർഗ്ഗമായി സ്വീകരിക്കുകയോ പ്രോത്സാഹിപ്പിക്കുകയോ ചെയ്യുന്നത് വിലക്കുന്ന ഒരു യു.എസ്. നിയമമാണ് **മെക്സിക്കോ സിറ്റി നയം**. 

1973ൽ ഹെൽമ്സ് നിയമഭേദഗതി പ്രാവർത്തികമായതു മുതൽ ലോകത്തെവിടെയും ഗർഭച്ഛിദ്രം പ്രോത്സാഹിപ്പിക്കുന്നതിന് യു.എസ്. ഫണ്ടുകൾ ഉപയോഗിക്കുന്നത് വിലക്കുന്ന നയം അമേരിക്കൻ അന്താരാഷ്ട്ര വികസന ഏജൻസി (USAID) അനുവർത്തിച്ചിരുന്നു.
എന്നാൽ മെക്സിക്കോ സിറ്റി നയം യു.എസ്. ഫണ്ടുകൾ സ്വീകരിക്കുന്ന ഈ സംഘടനകളെ തങ്ങൾക്ക് ലഭിക്കുന്ന മറ്റ് യു.എസ്. ഇതര ഫണ്ടുകളുപയോഗിച്ച് ഗർഭച്ഛിദ്രം പ്രോത്സാഹിപ്പിക്കുന്ന പ്രവൃത്തികളിലേർപ്പെടുന്നതിൽനിന്ന് വിലക്കുന്നു.

അമേരിക്കയിൽ ഗർഭച്ഛിദ്രവുമായി ബന്ധപ്പെട്ട തർക്കങ്ങളുടെ മുൻപന്തിയിൽ നിൽക്കുന്ന ഈ ഭേദഗതി മാറിമാറിവരുന്ന റിപ്പബ്ലിക്കൻ സർക്കാരുകൾ അനുവർത്തിക്കുകയും ഡെമോക്രാറ്റിക്ക് സർക്കാരുകൾ പിൻവലിക്കുകയും ചെയ്തുപോരുന്നു. 1984ൽ റിപ്പബ്ലിക്കൻ പ്രസിഡന്റായിരുന്ന റൊണാൾഡ് റീഗൺ ഈ ഭേദഗതി അനുവർത്തിച്ചപ്പോൾ ജനുവരി 1993ൽ ഡെമോക്രാറ്റിക്ക് പ്രസിഡന്റായി തിരഞ്ഞെടുക്കപ്പെട്ട ബിൽ ക്ലിന്റൺ ഈ ഭേദഗതി നിർത്തലാക്കി. പിന്നീട് ജനുവരി 2001ൽ റിപ്പബ്ലിക്കൻ പ്രസിഡന്റായി തിരഞ്ഞെടുക്കപ്പെട്ട ജോർജ്ജ് ഡബ്ല്യു. ബുഷ് വീണ്ടും ഈ ഭേദഗതി അനുവർത്തിച്ചപ്പോൾ 2009 ജനുവരി 23ന് ഡെമോക്രാറ്റിക്ക് പ്രസിഡന്റായി തിരഞ്ഞെടുക്കപ്പെട്ട ബരാക്ക് ഒബാമ ഈ ഭേദഗതി വീണ്ടും നിർത്തലാക്കി. ഏറ്റവും അടുത്തായി ജനുവരി 2017ൽ റിപ്പബ്ലിക്കൻ പ്രസിഡന്റായി തിരഞ്ഞെടുക്കപ്പെട്ട ഡൊണാൾഡ് ട്രംപ് മെക്സിക്കോ സിറ്റി നയം തിരിച്ചുകൊണ്ടുവരുന്ന നിയമഭേദഗതിയിൽ ഒപ്പുവച്ചു..

## പേരിനു പിന്നിൽ
മെക്സിക്കോ സിറ്റി നയം റൊണാൾഡ് റീഗൺ പ്രഖ്യാപിച്ചത് മെക്സിക്കോ സിറ്റിയിൽവച്ച് നടന്ന ജനസംഖ്യയെ സംബന്ധിച്ച ഐക്യരാഷ്ട്രസഭാ അന്താരാഷ്ട്രകോൺഫറൻസിൽ വച്ചായിരുന്നു. അതുകൊണ്ടാണ് നയത്തിന് മെക്സിക്കോ സിറ്റി നയം എന്ന പേര് വന്നത്.

## അവലംബം


വർഗ്ഗം:അമേരിക്കൻ അന്താരാഷ്ട്ര വികസന ഏജൻസി
വർഗ്ഗം:മെക്സിക്കോ സിറ്റി
വർഗ്ഗം:അന്താരാഷ്ട്ര വികസനം
വർഗ്ഗം:ഗർഭഛിദ്രം
അന്തിമഹാകാളൻ

കേരളത്തിൽ ആരാധിയ്ക്കുന്ന  ശൈവ മൂർത്തിയാണ്  **അന്തി മഹാകാലൻ അഥവാ അന്തി മഹാകാളൻ .**  സന്ധ്യാ നടനത്തിലേർപ്പെട്ട പരമ ശിവനെ അന്തിമഹാകാളൻ എന്ന് പറയാറുണ്ട്. ദാരിക നിഗ്രഹത്തിനായി ഭദ്രകാളി ഭഗവതിയെ സഹായിയ്ക്കാൻ മഹാദേവൻ തൻറെ ശരീരത്തിൽ നിന്ന് ഒരു മൂർത്തിയെ സൃഷ്ടിയ്ക്കുകയും ഭദ്രകാളിയുടെ പടനായകനായി നിയമിയ്ക്കുകയും ചെയ്തു ഈ ശൈവ മൂർത്തിയാണ് അന്തിമഹാകാളൻ. ഇടത് കയ്യിൽ വില്ലും വലതുകയ്യിൽ അമ്പും ധരിച്ച അത്യുഗ്രമൂർത്തിയാണ് അന്തിമഹാകാളൻ.  രാജാക്കന്മാർ നായാട്ടിന് പോകുമ്പോഴും കളരികളിലും ദേശത്തിൻറെ സംരക്ഷണത്തിനായി കാവുകളിലും  അന്തി മഹാകാളനെ ആരാധിയ്ക്കുന്നു. അന്തി മഹാകാലൻ, അന്തി മഹാളൻ, അന്ത്യാളൻ എന്നീ പേരുകളിലും യുദ്ധ ദേവനായ അന്തി മഹാകാളൻ അറിയപ്പെടുന്നു. അന്തി മഹാകാളന് കാവുകളിൽ ആണ് ആരാധന നടത്താറുള്ളത്. വരിയ്ക്ക പ്ലാവ് കൊണ്ടുള്ള ദാരുവിഗ്രഹത്തിലാണ് അന്തി മഹാകാളനെ കാവുകളിൽ പ്രതിഷ്ഠിയ്ക്കുക പതിവ്. ധാരയും കൂവളമാലയും പ്രധാന വഴിപാടുകളാണ്. കളമെഴുത്തുംപാട്ടുള്ള 18 ശൈവ മൂർത്തികളിൽ ഒന്നാണ് അന്തി മഹാകാളൻ. 

തൃശ്ശൂർ ജില്ലയിൽ ചേലക്കരയ്ക്കടുത്ത് പ്രസിദ്ധമായ അന്തിമഹാകാളൻ കാവ് സ്ഥിതിചെയ്യുന്നു. പാലക്കാട് ജില്ലയിലെ കൊടുമ്പ് ഓലശ്ശേരി അന്തിമഹാകാളൻ ക്ഷേത്രവും,ചെല്ലൂർ ശ്രീ അന്തിമഹാകാളൻ കാവും , തൂത കാറൽമണ്ണ അന്തി മഹാകാളൻകാവ് , ചേലക്കോട് അന്തി മഹാകാളൻ കാവ് , പട്ടാമ്പി അന്തി മഹാകാളൻകാവ്, ഷൊർണ്ണൂർ അന്തി മഹാകാളൻ കാവ് , കുളപ്പുള്ളി അന്തിമഹാകാളൻ കാവ് , ഒറ്റപ്പാലം  അന്തിമഹാകാളൻ കാവ്  തുടങ്ങിയവയാണ് കേരളത്തിലെ അന്തിമഹാകാളൻ കാവുകൾ. കോട്ടയം ജില്ലയിലെ ഏറ്റുമാനൂരിലുള്ള അന്തിമഹാകാളൻ കാവ് പ്രസിദ്ധമായ ക്ഷേത്രമാണ്.    

 12 ജ്യോതിർലിംഗങ്ങളിൽപ്രസിദ്ധമായ ഉജ്ജയിനിയിലെ മാഹാകാലേശ്വരനും ഈ സങ്കല്പത്തിൽ തന്നെ യാണ്. മേഘദൂതത്തിൽ **അപ്യന്യസ്മിൻ..** എന്ന ശ്ലോകത്തിൽ കാളിദാസൻ മഹാകാലന്റെ സന്ധ്യാപൂജ കൈക്കൊള്ളാൻ കാത്തുനിന്നാലും സാരമില്ലെന്നാണ് പറയുന്നത്. **പിന്നീട് പശ്ചാദുച്ചൈഃ** എന്ന 36ആം ശ്ലോകത്തിൽ ശിവതാണ്ഡവത്തെ ക്കുറിച്ചും പറയുന്നുണ്ട്  

## കളം പാട്ട്
അന്തിമഹാകാളന്ന് കളമ്പാട്ട് പതിപുണ്ട്.

വർഗ്ഗം:ശൈവമൂർത്തികൾ
തൃപുരാന്തകൻ

കേരളത്തിൽ ആരാധിയ്ക്കപ്പെടുന്ന മഹാദേവന്റെ ഒരു ഭാവമാണ് **ത്രിപുരാന്തകൻ**. ത്രിപുരന്മാരുടെ അന്തകനായ ശിവൻ എന്നാണ് പദാർത്ഥം. **എരിഞ്ഞപുരാൻ അഥവാ എരിഞ്ഞിപുരാൻ**  എന്നറിയപ്പെടുന്നതും ഈ മൂർത്തിയാണ്.  മലപ്പുറം ജില്ലയിൽ കിഴിശ്ശേരിക്കടുത്ത് പ്രസിദ്ധമായ ത്രിപുരാന്തകക്ഷേത്രം സ്ഥിതിചെയ്യുന്നു. ആന്ധ്രപ്രദേശിൽ പ്രകാശം ജില്ലയിൽ ത്രിപുരാന്തകത്ത് ഉള്ള ത്രിപുരാന്തകസ്വാമി ക്ഷേത്രവും പ്രശസ്തമാണ്. തമിഴ്നാട്ടിൽ തിരുവള്ളുവർ ജില്ലയിലും ഒരു ത്രിപുരാന്തകസ്വാമിക്ഷേത്രം ഉണ്ട്.
## പ്രസിദ്ധതൃപുരന്തകക്ഷേത്രങ്ങൾ
*മലപ്പുറം തൃപുരാന്തകക്ഷേത്രം
*കൊങ്ങംപറമ്പത്ത് ശ്രീ ത്രിപുരാന്തക ക്ഷേത്രം എടവണ്ണപ്പാറ
*പൂത്രക്കോവ് മഹാവിഷ്ണുക്ഷേത്രം (ഉപദേവൻ)
*തിരുവേഗപ്പുറ ശ്രീമഹാക്ഷേത്രം (ഉപദേവൻ)

## കളം പാട്ട്
ത്രിപുരാന്തകന് കളം പാട്ട് പതിപുണ്ട്.
## അവലംബങ്ങൾ


വർഗ്ഗം:ശൈവമൂർത്തികൾ
ഉമാതില്ല ഇന്ത്യൻ വർഗ്ഗം

ഉമാതില്ല ജനങ്ങൾ, പരമ്പരാഗതമായി ഐക്യനാടുകളുടെ വടക്കു പടിഞ്ഞാറൻ ഭാഗത്ത് ഉമാതില, കൊളമ്പിയ നദികൾക്കു സമാന്തരമായി കൊളമ്പിയ പീഠഭൂമി പ്രദേശത്ത് അധിവസിച്ചിരുന്ന  സഹാപ്റ്റിൻ ഭാക്ഷ സംസാരിക്കുന്ന ഒരു അമേരിക്കൻ ഇന്ത്യൻ വംശമാണ്.

## ചരിത്രം

ഉമാതില്ല നേഷൻറെ അതിരുകൾ കൊളമ്പിയ നദിയ്ക്ക് മറുവശത്ത് പടിഞ്ഞാറേ ദിക്കിൽ ടെനിനോസും (Teninos) വടക്കു ദിക്കിൽ ക്ലിക്കിറ്റാറ്റ്സും (Klickitats) ആണ്. അവരുടെ വടക്കൻ അതിരിൽ വാസ്കോ-വിഷ്റാംസ് ജനങ്ങൾ വസിക്കുന്ന പ്രദേശവുമാണ്. ഉമാതില്ല ജനങ്ങൾ നിരന്തരമായി മറ്റ് ഇന്ത്യൻ വർഗ്ഗങ്ങളായ “ബന്നോക്സ്” (Bannocks), “പൈയൂട്സ്” (Paiutes) എന്നിവരുടെ ആക്രമണങ്ങൾക്കിരയായിരുന്നു.    

ഭാക്ഷാപരമായി ഉമാതില്ല ഭാക്ഷ, പെനൂട്ടിയൻ ഭാക്ഷാകുടുംബത്തിലെ ഉപവിഭാഗമായ സഹാപ്റ്റിന് ഭാക്ഷയുടെ അവാന്തര വിഭാഗമാണ്. ഇന്നത്തെക്കാലത്ത് കിഴക്കൻ ഒറിഗോൺ, കിഴക്കൻ വാഷിങ്ടൺ, ഇഡാഹോ പാൻഹാൻറിൽ പ്രദേശങ്ങളിലെ ഇന്ത്യൻ വർഗ്ഗങ്ങളുടെ ഭാക്ഷകളുമായി ഇതിനു വളരെ സാമ്യമുണ്ട്. “നെസ് പേർസ്”, “കയൂസെ”, “വല്ല വല്ല”, “യാക്കിമ” വിഭാഗക്കാരുടെ ഭാക്ഷകളും ഉമാതില്ല ഭാക്ഷയുമായി ബന്ധപ്പെട്ടിരിക്കുന്നു. പത്തൊമ്പതാം നൂറ്റാണ്ടിൻറെ ആദ്യപകുതിയിൽ  യൂറോപ്യൻ കുടിയേറ്റക്കാരോടൊപ്പം ഭൂഖണ്ഡത്തിലെത്തിയ വസൂരി പോലയുള്ള സാംക്രമിക രോഗങ്ങൾ, ഈ രോഗങ്ങളോടു പ്രതിരോധശേഷിയില്ലാത്ത ഈ തദ്ദേശീയ വിഭാഗങ്ങളുടെ അന്തകരായി. ഉമാതില്ല ജനങ്ങളുടെ അംഗസംഖ്യ ഇക്കാലത്ത് ഗണ്യമായി കുറഞ്ഞു.

1855 ൽ ഐക്യനാടുകളുമായുള്ള ഉടമ്പടികളുടെ ഭാഗമായി ഈ സഹാപ്റ്റിന് ഭാക്ഷ സംസാരിക്കുന്ന വർഗ്ഗങ്ങളുടെ പിതൃഭൂമികളിൽ ഭൂരപക്ഷവും ഐക്യനാടുകൾക്കു കൈമാറി റിസർവ്വേഷനുകളിലേയ്ക്കു മാറിത്താമിസിക്കുവാൻ നിർബന്ധിതരായിത്തീർന്നു.

## '''റിസർവ്വേഷൻ കാലഘട്ടം'''
ഇന്ന് “കയൂസെ”, “വല്ല വല്ല” വർഗ്ഗങ്ങളുമായുള്ള കൂട്ടായ്മയിൽ ഇവർ “കോൺഫെഡറേറ്റഡ് ട്രൈബ്സ് ആഫ് ദ ഉമാതില്ല ഇന്ത്യൻ റിസർവ്വേഷൻ” ആയി ഫെഡറൽ അംഗീകാരം സിദ്ധിച്ച്, ഗോത്ര സർക്കാർ സംവിധാനവും റിസർവ്വേഷനും പങ്കുവയ്ക്കുന്നു. അവരുടെ റിസർവ്വേഷൻ ഒറിഗോണിലം പെന്റെൽട്ടൺ (Pendleton), ബ്ലൂ മൌണ്ടൻ പ്രദേശങ്ങളിലായി വ്യാപിച്ചു കിടക്കുന്നു. ഉമാതില്ല നദി, ഉമാതില്ല കൌണ്ടി, ഉമാതില്ല ദേശീയ വനം എന്നിങ്ങനെ ഒട്ടനവധി സ്ഥലങ്ങളും ഭൂമിശാസ്ത ഘടകങ്ങളും ഉമാതില്ല വർഗ്ഗത്തിന്റെ പേരുമായി ബന്ധപ്പെട്ടു കിടക്കുന്നു. കൊളംബിയ നദിയിലെ “ജോൺ ഡേ” അണക്കെട്ടിൽ രൂപ്പെട്ടിരിക്കുന്ന തടാകം “ലെയ്ക്ക് ഉമാതില്ല” എന്നറിയപ്പെടുന്നു.
## അവലംബം

## കൂടുതൽ വായനയ്ക്ക്
* 

## പുറത്തേക്കുള്ള കണ്ണികൾ

* Confederated Tribes of the Umatilla Indian Reservation homepage 

വർഗ്ഗം:അമേരിക്കൻ ഇന്ത്യൻ ജനത
പയ്യന്നൂർ ച­ര­ടു­കു­ത്തി­ കോൽ­ക്കളി

ഒരു നാ­ടൻ ക­ല­യാ­ണ് **'ച­ര­ടു­കു­ത്തി­ കോൽ­ക്ക­ളി**'. പ­യ്യ­ന്നൂ­രി­ന്റെ ത­ന­ത്‌ നാ­ടൻ ക­ല­യാ­യ പയ്യന്നൂർ കോൽ­ക്ക­ളി­യി­ലെ ആ­കർ­ഷ­ക ­ഇ­ന­മാ­ണ് ഇത്.കൃഷിയും കന്നുകാലിമേയ്ക്കലുമൊക്കെയായി ബന്ധപ്പെട്ടുളളതാണ് ഈ നാടൻകലാരൂപം. ശ്രീകൃഷ്ണനും ഗോപകുമാരന്മാരും ഗോപികമാരും ഒക്കെ കഥാപാത്രങ്ങളായെത്തുന്നതാണ് വായ്ത്താരി.വട്ടക്കോൽ, ചുറ്റിക്കോൽ, തെറ്റിക്കോൽ, ചാഞ്ഞുകളി, തടുത്തുകളി, ചവിട്ടിച്ചുറ്റൽ, താളക്കളി തുടങ്ങി അനവധി കളിഭേദങ്ങൾ ഇതിന്നുണ്ട്. 

## കോൽക്കളി ഗാനങ്ങൾ
പയ്യന്നൂരിലെ ആനിടിൽ രാമൻ എഴുത്തച്ഛൻ ഭക്തിരസപ്രധാനമായ ഒട്ടേറെ കോൽക്കളി ഗാനങ്ങൾ എഴുതിയിട്ടുണ്ട്. കലാശപ്പാട്ട് എന്ന കൃതി ഇതിൽ ശ്രദ്ധേയമാണ്. കൊല്ലവർഷം 1013-ലെ പയ്യന്നൂരമ്പലത്തിലെ പുനഃപ്രതിഷ്ഠാ ബ്രഹ്മകലശോത്സവത്തിന്റെ കഥ പറയുന്ന പ്രസ്തുത ഗാനകൃതിയാണ് പയ്യന്നൂർ കോൽക്കളിയിൽ കൂടുതലായും ഉപയോഗിക്കുന്നത്. ദേവസ്തുതികളാണ് പാട്ടുകളിലെ മുഖ്യവിഷയം. എതാണ്ടു 150 വർഷം മുൻപ് എഴുതിയ ഈ  കൃതിയിലെ പാട്ടുകൾ കോൽക്കളിക്കായി എഴുതിയതാണെന്ന് പാട്ടിൽ തന്നെ വ്യക്തമാക്കുന്നുണ്ട്.  

ത്രിപുട, ഏക, രൂപകം തുടങ്ങി  സ്‌ഥിരമായി ഉപയോഗിക്കേണ്ട ആറോളം താളങ്ങളും കാമോദരി, ഊശാനി, ഭൈരവി തുടങ്ങിയ രാഗങ്ങളും ഉപയോഗിക്കുന്നു.

## കളിരീതി
വൃ­ത്താ­കൃ­തി­യിൽ കോ­ലു­മേ­ന്തി നിൽ­ക്കു­ന്ന ക­ളി­ക്കാ­രു­ടെ ക­യ്യിൽ ച­ര­ടു­കെ­ട്ടി അ­തി­ന്റെ മ­റ്റെ അ­റ്റം മ­ദ്ധ്യ­ത്തിൽ ഉ­റ­പ്പി­ച്ചു­വെ­ച്ച തൂ­ണിൽ കെ­ട്ടു­ക­യും ക­ളി­ക്കാർ ക­ളി­ക്കു­ന്ന­തി­നൊ­പ്പം ച­ര­ട്‌ വ­ല പോ­ലെ നെ­യ്‌­ത്‌ വ­രി­ക­യും മ­ട­ക്കം ക­ളി­ക്കു­മ്പോൾ ച­ര­ട്‌ അ­ഴി­ഞ്ഞ്‌ വ­ന്ന്‌ പ­ഴ­യ രീ­തി­യി­ലാ­വു­ക­യും ചെ­യ്യു­ന്ന­താ­ണ്‌ ക­ളി­യു­ടെ പ്ര­ത്യേ­ക­ത. ചുവടുകൾക്കൊപ്പം വർണച്ചരടുകളാൽ വല നെയ്തുണ്ടാകുന്ന ആകർഷണീയമായ കളിയാണ്ഇത്. പാട്ടിനൊപ്പം കോലടിച്ച് കളത്തിനകത്തേക്കും പുറത്തേക്കും ചുവടുകൾ വെയ്ക്കുന്നതിനൊപ്പം അടുത്ത് നിൽക്കുന്ന കളിക്കാരുടെ മുന്നിലൂടെയും പിന്നിലൂടെയും മറികടന്ന് കളിച്ചുപോകുമ്പോഴാണ് വർണനൂലുകളിൽ വല രൂപപ്പെടുന്നത്. .  കോൽ­ക്ക­ളി­യി­ലെ മൂ­ന്ന്‌ ക­ളി­ക­ളാ­ണ്‌ സാ­ധാ­ര­ണ­യാ­യി ച­ര­ടു­കു­ത്തി­ക്ക­ളി­യാ­യി ക­ളി­ക്കാ­റു­ള്ള­ത്‌.  
കോൽക്കളിരംഗത്ത് സാധാരണയായി പുരുഷൻമാരാണ് ഉള്ളതെങ്കിൽ, ച­ര­ടു­കു­ത്തി­ കോൽ­ക്കളി വനിതകളാണ് അവതരിപ്പിച്ചുകാണുന്നത്. , 

## വേൾ­ഡ്‌ റി­ക്കോർ­ഡ്
ഏ­ഴ്‌ വ­യ­സ്സി­നും പ­തി­നെ­ട്ട്‌ വ­യ­സ്സി­നും ഇ­ട­യി­ലു­ള്ള ആൺ­കു­ട്ടി­ക­ളും പെൺ­കു­ട്ടി­ക­ളും അ­ട­ങ്ങു­ന്ന നൂ­റ്‌ കു­ട്ടി­ക­ളെ ഒ­ന്നി­ച്ച്‌ ഒ­രേ താ­ള­ത്തിൽ ച­ര­ടു­കു­ത്തി­ക്ക­ളി അ­വ­ത­രി­പ്പി­ച്ച്,  പ­യ്യ­ന്നൂർ ഫൈൻ ആർ­ട്‌­സ്‌ സൊ­സൈ­റ്റി­, ലിം­ക ബു­ക്ക്‌­സ്‌ ഓ­ഫ്‌ വേൾ­ഡ്‌ റി­ക്കോർ­ഡിൽ ഇ­ടം നേ­ടി­യിട്ടുണ്ട്.
## ഒരു ദേശത്തിന്റെ കല
കോൽക്കളിയുടെ ചരിത്രം, സാമൂഹിക പശ്ചാത്തലം തുടങ്ങിയവ പശ്ചാത്തലമാക്കി സുരേഷ് പൊതുവാൾ സംവിധാനം ചെയ്ത ഒരു ദേശത്തിന്റെ കല എന്ന ഡോക്യുമെന്ററിക്ക് ഫോക് ലോർ അക്കാദമി പ്രഥമ ഡോക്യുമെന്ററി പുരസ്‌കാരം ലഭിച്ചു.

## പ്രസിദ്ധ കലാകാരന്മാർ

* എടവലത്ത്‌ കുഞ്ഞിക്കണ്ണപ്പൊതുവാൾ
* പി.എ.ക്യഷ്ണൻ മാഷ്
* കെ. ശിവകുമാർ

## അവലംബം

വർഗ്ഗം:വിനോദങ്ങൾ
നായത്തോട്

എറണാകുളം ജില്ലയിലെ കാലടിക്കടുത്തുള്ള ഒരു ഗ്രാമമാണ്  **നായത്തോട്**. മലയാളത്തിലെ പ്രശസ്തനായ കവിയും ഉപന്യാസകാരനും സർവ്വകലാശാല അദ്ധ്യാപകനുമായിരുന്ന ജി. ശങ്കരക്കുറുപ്പിൻറെ ജന്മദേശമാണ് നായത്തോട്.

## അവലംബം

വർഗ്ഗം:എറണാകുളം ജില്ലയിലെ ഗ്രാമങ്ങൾ
ചാൾസ് കേർട്ടിസ്

അമേരിക്കൻ ഐക്യനാടുകളുടെ മുപ്പത്തിഒന്നാമത്തെ വൈസ് പ്രസിഡൻറായിരുന്നു **ചാൾസ് കേർട്ടിസ് - Charles Curtis**

## അവലംബം

വർഗ്ഗം:അമേരിക്കൻ വൈസ് പ്രസിഡന്റുമാർ
ഉർത്വുഗ്റുൽ

പന്ത്രണ്ടാം നൂറ്റാണ്ടിൽ ജീവിച്ച  സർജ്‌ജുക്ക് തുർക്കി ഗോത്ര തലവനാണ് (ബേ) **എർത്തുറൂൽ ഗാസി**. ഗാസി എന്ന തുർക്കിഷ് വാക്കിന്റെ അർത്ഥം യോദ്ധാവ് എന്നാണ്. ഖുവാരിസ്മ് പ്രദേശവാസിയായ കയ്  ഗോത്രത്തിലെ അംഗമായിരുന്നു  അദ്ദേഹം. ഗോത്ര തലവൻ  സുലൈമാൻ ഷാ (ഗുൻദുസ് ആൽപ്) എർത്തുറൂലിന്റെ പിതാവ് ആയിരുന്നു . ബാഗ്ദാദ് തകർത്ത മംഗോളുകളുടെ ആക്രമണ ഭീഷണി കാരണം സുലൈമാൻ ഷാ തന്റെ ഗോത്രവുമായി നാടോടികളായി അലയുന്ന സമയം മുസ്ലിം ആത്മീയാചാര്യൻ ഇബ്ൻ അറബി യുമായുള്ള അവിചാരിതമായി പരിചയപ്പെടാനിടയായി. 

ബാഗ്‌ദാദ്‌ , സ്പെയിൻ പട്ടണങ്ങളിലെ ഇസ്‌ലാമിക ഭരണം അവസാനിച്ചതിൽ വ്യസനിച്ചും യൂറോപ്പിൽ നിന്നുമുള്ള സേനയെ തടയിടാൻ കരുത്തുറ്റ ഇസ്‌ലാമിക ഭരണം സ്ഥാപിക്കുവാനായും ഇബ്ൻ അറബി സുലൈമാൻ  ഷായെയും, എർത്തുറൂലിനെയും   പ്രേരിപ്പിക്കുകയും രംഗത്തിറക്കുകയും ചെയ്തു. സുലൈമാൻ ഷാ  മരണപ്പെട്ടതിനെ തുടർന്ന് അധികാരമേറ്റെടുത്ത എർത്തുറൂൽ സുൽത്താൻ അലാവുദ്ധീനെ സഹായിച്ചതിന് പ്രത്യുപകാരമായി ബൈസന്റൈൻ സാമ്രാജ്യത്തിന്റെ ഇടയിലുള്ള സോഗുത് പ്രദേശം പതിച്ചു കിട്ടി. യക്കീശഹ്ർ, ബിലാജിക്, കോതാഹിയ എന്നീ പ്രദേശങ്ങൾ ഉൾക്കൊള്ളുന്ന ഇന്നത്തെ അങ്കാറക്കു സമീപമുള്ള 2000 ച.കി.മീ. വിസ്തീർണം മാത്രമുള്ള ഈ പ്രദേശം കേന്ദ്രമാക്കിയാണ് എർത്തുറൂലിന്റെ മരണ ശേഷം  മകൻ ഉസ്മാൻ ഒന്നാമൻ ഓട്ടോമൻ സാമ്രാജ്യ സ്ഥാപനത്തിന് തുടക്കം കുറിക്കുന്നത്.AD  1280 ലായിരുന്നു എർത്തുറൂലിന്റെ മരണം.

ഇബ്നു അറബിയുടെ അക്ബരിയ്യ തരീഖത്ത് പിന്തുടർന്ന എർത്തുറൂൽ സൂഫി പോരാളികളിൽ പ്രമുഖ വ്യക്തിത്വമായും എണ്ണപ്പെടുന്നു . അക്ബരിയ്യ സൂഫികളിൽ പ്രമുഖനും, ഓട്ടോമൻ രാജവംശ സ്ഥാപക ആസൂത്രകനുമായ ശൈഖ് ഇദ്‌ബലി ഇദ്ദേഹത്തിന്റെ സതീർഥ്യനാണ്.  
2014 മുതൽ ദിരിലിഷ് എർത്തുറൂൽ എന്ന പേരിൽ തുർക്കിഷ് ചാനൽ ടി.ആർ.ടി എർത്തുറൂലിന്റെ  ജീവചരിത്രം  സീരിയലായി പ്രദർശിപ്പിച്ചു വരുന്നു . തുർക്കിയിലും സമീപ രാജ്യങ്ങളിലും  ഏറ്റവും പ്രചാരമുള്ള സീരിയലാണിത്.

## അവലംബം


വർഗ്ഗം:സൂഫിമാർഗ്ഗം
വർഗ്ഗം:ഓട്ടമൻ സാമ്രാജ്യം
വിദ്വാൻ എൻ. കോയിത്തട്ട

വാസ്തുശാസ്ത്രപണ്ഡിതനും കവിയും ഗ്രന്ഥകാരനുമായിരുന്നു **വിദ്വാൻ എൻ. കോയിത്തട്ട**.. മലയാളസാഹിത്യത്തിനും വാസ്തുശാസ്ത്രത്തിനും വിലപ്പെട്ട സംഭാവനകൾ നൽകിയ സംസ്കൃതപണ്ഡിതനാണ്.

## ജീവിതരേഖ
തലശ്ശേരി വടക്കുമ്പാട് ഗോവിന്ദനാചാരിയുടേയും നങ്ങേലിയമ്മയുടേയും മകനായി 1916 സപ്തംബർ 16 ന് ജനിച്ചു.യഥാർത്ഥ പേര് നാരായണൻ. പിന്നീട് കോയിത്തട്ട എന്ന തറവാട്ടുപേരിൽ പ്രസിദ്ധനായി. വാസ്തുശാസ്ത്രപണ്ഡിതൻ, ഗ്രന്ഥകാരൻ, അദ്ധ്യാപകൻ എന്നീ നിലകളിൽ വ്യക്തിമുദ്ര പതിപ്പിച്ചു. 1990 ഒക്ടോബർ 7 ന് അന്തരിച്ചു.
## അവലംബം
ഓ കാനഡ

**ഓ കാനഡ** (ഇംഗ്ലീഷ്: *O Canada*, ഫ്രഞ്ച്: *Ô Canada*) കാനഡയുടെ ദേശീയ ഗാനമാണ്. 1880-ൽ കലിക്സ ലവാലെ ഈ ഗാനം രചിച്ചു, അതിനുശേഷം, കവിയും ന്യായാധിപതിയുമായ അഡോൾഫ് ബസീൽ രൂഥിയെ ഗാനത്തിൻ്റെ വരികൾ എഴുതി. യഥാർത്ഥത്തിൽ, ഈ ഗാനത്തിൻ്റെ വരികൾ എഴുതിയത് ഫ്രഞ്ചിലായിരുന്നു, 1906-ൽ ആയിരുന്നു ഇംഗ്ലീഷിലുള്ള പതിപ്പ് എഴുതിയത്. റോബർട്ട് സ്റ്റാൻലി വെയ്ർ 1908-ൽ ഇംഗ്ലീശിലുള്ള മറ്റൊരു പതിപ്പ് എഴുതി. ഈ പതിപ്പാണ് ഔദ്യോഗികമായതും ഏറ്റവും അറിയപ്പെടുന്നതും. ഓ കാനഡ 1980-ൽ കാനഡയുടെ ഔദ്യോഗിക ദേശീയ ഗാനമായി മാറി.

## അവലംബം

വർഗ്ഗം:ദേശീയ ഗാനങ്ങൾ
വർഗ്ഗം:കാനഡ
നെസ് പെർസ് അമേരിക്കൻ ഇന്ത്യൻ ജനത

നെസ് പെർസ് (/ˌnɛzˈpɜːrs/ (autonym: **Niimíipu** അവരുടെതന്നെ ഭാഷയിൽ) ഐക്യനാടുകളിലെ വടക്കുപടിഞ്ഞാറൻ പസഫിക് പീഠഭൂമി മേഖലയിലുള്ള തദ്ദേശീയ അമേരിക്കൻ ഇന്ത്യൻ വർഗ്ഗമാണ്. ഈ വർഗ്ഗം നെസ് പെർസ് ട്രൈബ് എന്ന പേരിൽ ഫെഡറൽ അംഗീകാരം നേടിയ ഇവർ ഇഡോഹോയിലെ റിസർവ്വേഷനിൽ സ്വയംഭരണാധികാരം നടത്തുന്നു. ഈ വർഗ്ഗത്തിൻറെ ഇപ്പോഴത്തെ ചീഫ് ജോ നെയ്‍ലിയാണ്.  ഇഡോഹോ സംസ്ഥാനത്തെ ഫെഡറൽ അംഗീകാരം ലഭിച്ച അഞ്ചു വർഗ്ഗങ്ങളിലൊന്നാണിത്. 

ഈ വർഗ്ഗം പ്രാചീനകാലത്തെ കോർഡില്ലെറൻ സംസ്കാരത്തിൻറെ (കാസ്കെയ്ഡ് ഫെയ്സ് എന്നും അറിയപ്പെടുന്ന ഈ സംസ്കാരം വടക്കേ അമേരിക്കയിലെ വടക്കുപടിഞ്ഞാറൻ പസഫിക് മേഖലയിൽ 9000 അല്ലെങ്കിൽ 10000 BC  മുതൽ ഏകദേശം 5500 BC വരെ നിലനിന്നിരുന്ന പ്രാചീന തദ്ദേശീയ ഇന്ത്യൻ വർഗ്ഗക്കാരുടെ സംസ്കാരമാണ്) പിന്തുടർച്ചക്കാരാണെന്ന് നരവംശശാസ്‌ത്രജ്ഞർ രേഖപ്പെടുത്തുന്നു. റോക്കി പർവ്വത മേഖലയിൽ നിന്നും തെക്കു ഭാഗത്തേയ്ക്കും പടിഞ്ഞാറുള്ള സമതല മേഖലയിലുമെത്തിയ വിവിധ സംഘങ്ങൾ സംയോജിച്ചാണ് ഈ വർ‌ഗ്ഗം ഉടലെടുത്തത്.   ഈ വർഗ്ഗത്തനും അയൽമേഖലയിലുള്ള ചിനൂക്ക് വർഗ്ഗക്കാർക്കും നെസ് പെർസ് എന്ന പേരു നല്കിയത് ഈ മേഖലയിൽ വന്നെത്തിയ ഫ്രഞ്ചു പര്യവേക്ഷകരായിരുന്നു. ഇതിനർത്ഥം തുളച്ച മൂക്കുള്ളവർ എന്നാണ്. എന്നാൽ ഇത്തരത്തിലുള്ള അലങ്കാരം ചിനൂക്ക് വർഗ്ഗക്കാരാണ് നടത്താറുള്ളത്. 

## നെസ് പെർസ് ഗോത്രവൃത്താന്തം
നെസ് പെർസ് ജനങ്ങൾ അവരുടെ തന്നെ ഭാഷയിൽ *Nimíipuu* (ഉച്ചാരണം  ), എന്നറിയപ്പെടുന്നു. സഹാപ്റ്റിയൻ ഭാക്ഷാകുടുംബത്തിലെ അവരുടെ ഭാക്ഷയിലുള്ള ഈ വാക്കിന് "The People," എന്നർത്ഥം വരുന്നു. ഐക്യനാടുകൾ ഔദ്യോഗികരേഖകളിലും ഇടപാടുകളിലും നെസ് പെർസ് എന്ന പേരുപയോഗിക്കുന്നതിനാൽ ഈ ഗോത്രവും നെസ് പെർസ് എന്ന പേരുപയോഗിച്ചുവരുന്നു. നെസ് പെർസ് എന്ന ഫ്രഞ്ച് വാക്കിൻറെ യഥാർത്ഥ ഉച്ചാരണം [ne pɛʁse] എന്നാണ്.  

1805 ൽ ഫ്രഞ്ച് പര്യവേക്ഷകർ ഈ ജനങ്ങളെ നെസ് പെർസ് എന്ന് തെറ്റായി രേഖപ്പെടുത്തുകയായിരുന്നു. ഇവർ മൂക്കു തുളച്ച് ആഭരണങ്ങൾ അണിയുന്ന വർഗ്ഗമായിരുന്നില്ല. യഥാർത്ഥത്തിൽ ഈ ആചാരം വടക്കുപടിഞ്ഞാറൻ പസഫിക്ക് മേഖലയിൽ കൊളമ്പിയ നദിയ്ക്കു താഴ്ഭാഗത്തു വസിച്ചിരുന്ന ചിനൂക്ക് വർഗ്ഗക്കാരായിരുന്നു യഥാർത്ഥത്തിൽ മൂക്കൂതുളച്ച് ആഭരണങ്ങള‍്‍ അണിയാറുണ്ടായിരുന്നത്. ആഹാരത്തിനായി ചിനൂക്കുകളെപ്പോലെ നെസ് പെർസുകളും നദികളിലെ സാൽമൺ മത്സ്യങ്ങളെയായിരുന്നു ആശ്രയിച്ചിരുന്നത്. ഈ രണ്ടുവർഗ്ഗങ്ങളും മത്സ്യബന്ധനമേഖലകളും വ്യാപാര കേന്ദ്രങ്ങളും അന്യോന്യം പങ്കുവച്ചിരുന്നു. എന്നാൽ ചിനൂക്കുകൾ സാമൂഹികമായും സംസ്കാരികമായി ഏറെ വ്യത്യസ്തരായ ജനവിഭാഗമായിരുന്നു. ചിനൂക്ക് വർഗ്ഗത്തിൽ പുരോഹിതവാഴ്ചയായിരുന്നു നിലനിന്നിരുന്നത്.     

## അവലംബം

വർഗ്ഗം:അമേരിക്കൻ ഇന്ത്യൻ ജനത
ബാൽഫോർ പ്രഖ്യാപനം

പലസ്തീനിൽ *[[ഇസ്രയേൽ|ജൂത ജനതയ്ക്ക് ഒരു ദേശീയ ഭവനം]]* സ്ഥാപിക്കുന്നതിനുള്ള പിന്തുണ പ്രഖ്യാപിച്ചുകൊണ്ട് 1917 ലെ ഒന്നാം ലോകമഹായുദ്ധസമയത്ത് ബ്രിട്ടീഷ് സർക്കാർ നടത്തിയ പ്രഖ്യാപനമാണ് **ബാൽഫോർ പ്രഖ്യാപനം**. *സയണിസ്റ്റ് ഫെഡറേഷൻ ഓഫ് ഗ്രേറ്റ് ബ്രിട്ടൻ ആൻഡ് അയർലണ്ടിന്* കൈമാറാനായി 1917 നവംബർ 2-ന് യുണൈറ്റഡ് കിംഗ്ഡം വിദേശകാര്യ സെക്രട്ടറി ആർതർ ബാൽഫോർ ബ്രിട്ടീഷ് ജൂത സമൂഹത്തിന്റെ നേതാവായ റോത്‌ചൈൽഡ് പ്രഭുവിന് അയച്ച കത്തിലാണ് ഈ പ്രഖ്യാപനമുള്ളത്. പ്രഖ്യാപനം 1917 നവംബർ 9 ന് പ്രസിദ്ധീകരിക്കപ്പെട്ടു.

1914 നവംബറിൽ ഓട്ടോമൻ സാമ്രാജ്യത്തിനെതിരായ യുദ്ധ പ്രഖ്യാപനത്തെത്തുടർന്ന്, ബ്രിട്ടീഷ് യുദ്ധ മന്ത്രിസഭ പലസ്തീന്റെ ഭാവി എന്താവണമെന്ന് ആലോചിച്ചുതുടങ്ങി; രണ്ട് മാസത്തിനുള്ളിൽ സയണിസ്റ്റ് കാബിനറ്റ് അംഗമായ ഹെർബർട്ട് സാമുവൽ ഒരു മെമ്മോറാണ്ടം സമർപ്പിച്ചു. യുദ്ധത്തിൽ ജൂതന്മാരുടെ പിന്തുണ നേടുന്നതിനായി സയണിസ്റ്റ് താല്പര്യങ്ങളെ പിന്തുണക്കണമെന്ന് അതിൽ ബ്രിട്ടനോട് ആവശ്യപ്പെട്ടിരുന്നു. ബ്രിട്ടീഷ് പ്രധാനമന്ത്രിയായിരുന്ന എച്ച്. എച്ച്. അസ്ക്വിത്ത്, പലസ്തീനോടും ഓട്ടോമൻ സാമ്രാജ്യത്തോടുമുള്ള നയം നിർണ്ണയിക്കാൻ 1915 ഏപ്രിലിൽ ഒരു കമ്മിറ്റി രൂപീകരിച്ചു. ഓട്ടോമൻ സാമ്രാജ്യത്തിന്റെ യുദ്ധാനന്തര പരിഷ്കരണപദ്ധതിയെ അനുകൂലിച്ച അസ്ക്വിത്ത്, പക്ഷെ 1916 ഡിസംബറിൽ രാജിവച്ചൊഴിഞ്ഞു; അദ്ദേഹത്തിന്റെ പകരക്കാരനായി വന്ന ഡേവിഡ് ലോയ്ഡ് ജോർജ് ഒട്ടോമൻ സാമ്രാജ്യത്തെ വിഭജിക്കാനാണ് താല്പര്യപ്പെട്ടത്. ബ്രിട്ടീഷുകാരും സയണിസ്റ്റുകളും തമ്മിലുള്ള ചർച്ചകൾക്കൊടുവിൽ പലസ്തീനിൽ ജൂതഗേഹം സ്ഥാപിക്കാൻ മുൻകൈ എടുക്കാമെന്ന് രേഖാമൂലം ബ്രിട്ടൻ സമ്മതിച്ചു. ഇതാണ് ബാൽഫോർ പ്രഖ്യാപനത്തിലേക്ക് വഴിവെച്ചത്.
## അവലംബം

## ഗ്രന്ഥസൂചി
* 
* 
* 
*  Also at Internet Archive.

വർഗ്ഗം:ഇസ്രയേലിന്റെ ചരിത്രം
വർഗ്ഗം:സയണിസം
റിയോഡിനിഡേ

**Riodinidae** (Metalmark) ഒരു ചിത്രശലഭ കുടുംബമാണ്. പേരു സൂചിപ്പിക്കുന്നതുപോലെ ഈ ചിത്രശലഭങ്ങളുടെ  ചിറകുകളിൽ ചെറിയ തിളങ്ങുന്ന പൊട്ടുകൾ കാണാം. 1532-ൽപ്പരം ചിത്രശലഭങ്ങൾ 146 ജനുസുകളിൽ ആയി ലോകത്താകമാനമായി ഈ കുടുംബത്തിൽ ഉണ്ട്. ഇവ നീലി ചിത്രശലഭങ്ങളുമായി വളരെ സാമ്യം പുലർത്തുന്നു. 

## അവലംബം

* Borror, Donald J.; Triplehorn, Charles A. & Johnson, Norman F. (1989): *An introduction to the study of insects* (6th ed.). Philadelphia: Saunders College Pub. ISBN 0-03-025397-7.
* DeVries, P.J. (1997): Butterflies of Costa Rica and their natural history. Vol 2 Riodinidae. Princeton University Press.
* Hall, J.P.W. (2004b): Metalmark Butterflies (Lepidoptera: Riodinidae), pp.&nbsp;1383–1386. *In* J.L. Capinera (ed.) *Encyclopedia of Entomology, Vol. 2.* (PDF)
* Savela, Markku (2007): Markku Savela's Lepidoptera and some other life forms: Riodinidae. Version of 7 August 2007. Retrieved 9 September 2007.

## പുറത്തേക്കുള്ള കണ്ണികൾ

വർഗ്ഗം:ചിത്രശലഭകുടുംബങ്ങൾ
വർഗ്ഗം:ചിത്രശലഭങ്ങൾ
വർഗ്ഗം:Riodinidae
ജോൺ നാൻസ് ഗാർണർ

അമേരിക്കൻ ഐക്യനാടുകളുടെ മുപ്പത്തി രണ്ടാമത്തെ വൈസ് പ്രസിഡൻറായിരുന്നു **ജോൺ നാൻസ് ഗാർണർ (John Nance Garner).**

## '''ആദ്യകാലജീവിതം'''
വടക്കുകിഴക്കൻ ടെക്സാസിലെ റെഡ് റിവർ കൌണ്ടിയിലുൾപ്പെട്ട ഡെട്രിയോയിറ്റ് വില്ലേജിൽ ജോൺ നാൻസ് ഗാർനർ മൂന്നാമന്റെയും അദ്ദേഹത്തിൻറെ സഹധർമ്മിണി സാറ ജെയിൻ ഗസ്റ്റിൻറെയും പുത്രനായി ഗാർനർ ജനിച്ചു

## അവലംബം

വർഗ്ഗം:അമേരിക്കൻ വൈസ് പ്രസിഡന്റുമാർ
ഭാരതി ശിവജി

പ്രശസ്ത മോഹിനിയാട്ടം കലാകാരിയും നൃത്താധ്യാപികയുമാണ് **ഭാരതി ശിവജി** (ജനനം : 1948, കുംഭകോണം, തമിഴ്നാട്). മോഹിനിയാട്ടം അഭ്യസിപ്പിക്കുന്ന 'ദ സെന്റർ ഫോർ മോഹിനിയാട്ടത്തിന്റെ' സ്ഥാപകയാണ്. മോഹിനിയാട്ടം നവീകരിക്കുവാനായി നടത്തിയ ശ്രമങ്ങൾക്ക് ഭാരതത്തിലെ ഏറ്റവും ഉയർന്ന നാലാമത്തെ സിവിലിയൻ ബഹുമതിയായ പത്മശ്രീ 2004-ൽ ലഭിച്ചു. കേന്ദ്ര സംഗീത നാടക അക്കാദമി പുരസ്കാരം, സാഹിത്യ കലാ പരിഷത് സമ്മാനം, കേരള സർക്കാരിന്റെ 2017-ലെ നിശാഗന്ധി പുരസ്കാരം എന്നിവ ഉൾപ്പെടെ നിരവധി പുരസ്കാരങ്ങൾ ലഭിച്ചിട്ടുണ്ട്. *ആർട്ട് ഓഫ് മോഹിനിയാട്ടം* (1986), *മോഹിനിയാട്ടം* (2003) എന്നീ ഗ്രന്ഥങ്ങളുടെ സഹരചയിതാവാണ്. മകൾ വിജയലക്ഷ്മിയും മോഹിനിയാട്ടം കലാകാരിയാണ്.

## ആദ്യകാല ജീവിതം

1948-ൽ തമിഴ്നാട്ടിലെ തഞ്ചാവൂർ ജില്ലയിലുള്ള കുംഭകോണത്താണ്  ഭാരതി ശിവജി ജനിച്ചത്. ആദ്യകാലത്ത് ലളിത ശാസ്ത്രിയിൽ നിന്ന് മോഹിനിയാട്ടവും  കേളു ചരൺ മഹാപത്രയിൽ നിന്ന് ഒഡീസിയും അഭ്യസിച്ചു. സാമൂഹ്യ പ്രവർത്തകയായ കമലാദേവി ഛതോപാദ്യയുടെ ഉപദേശപ്രകാരം മോഹിനിയാട്ടത്തിൽ ഗവേഷണം ആരംഭിച്ചു. സംഗീത നാടക അക്കാദമിയിൽ നിന്ന് ഫെല്ലോഷിപ്പ് നേടിയ ശേഷം കേരളത്തിലെത്തിയ ഭാരതി ശിവജി കാവാലം നാരായണ പണിക്കരോടൊപ്പം  മോഹിനിയാട്ടത്തിലെ ഗവേഷണം തുടർന്നു. പിന്നീട് കലാമണ്ഡലം സത്യഭാമ, കലാമണ്ഡലം കല്യാണിക്കുട്ടി, രാധാ മാരാർ എന്നിവരുടെ ശിഷ്യയായി മോഹിനിയാട്ടം പരിശീലിച്ചു.

ന്യൂഡെൽഹിയിലെത്തിയ ഭാരതി ശിവജി മോഹിനിയാട്ടം പരിശീലിപ്പിക്കുന്നതിനുള്ള 'സെന്റർ ഫോർ മോഹിനിയാട്ടം' എന്ന സ്ഥാപനം ആരംഭിച്ചു. മകളും ശിഷ്യയുമായ വിജയലക്ഷ്മിക്കൊപ്പം മോഹിനിയാട്ടത്തിൽ നവീന ആശയങ്ങൾ നടപ്പിലാക്കി.

1986-ൽ പുറത്തിറങ്ങിയ *ആർട്ട് ഓഫ് മോഹിനിയാട്ടം* എന്ന ഗ്രന്ഥത്തിന്റെ സഹരചയിതാവാണ് ഭാരതി ശിവജി. മോഹിനിയാട്ടത്തെ സംബന്ധിച്ചുള്ള അടിസ്ഥാന ഗ്രന്ഥങ്ങളിലൊന്നാണിത്‌. മകൾ വിജയലക്ഷ്മിയോടൊപ്പം ഭാരതി ശിവജി രചിച്ച *മോഹിനിയാട്ടം* എന്ന ഗ്രന്ഥം പുറത്തിറങ്ങിയത് 2003-ലാണ്. ഇന്ത്യയിലും വിദേശത്തുമായി ധാരാളം വേദികളിൽ ഭാരതി ശിവജി മോഹിനിയാട്ടം അവതരിപ്പിച്ചിട്ടുണ്ട്. രാജ്യത്തും വിദേശത്തുമായി നിരവധി ശിഷ്യരെ മോഹിനിയാട്ടം അഭ്യസിപ്പിച്ചിട്ടുമുണ്ട്.. 2011 ജൂലൈ 9-ന് ലോസ് ഏഞ്ചലസിലെ റെയ്ലി തീയറ്ററിൽ പ്രദർശിപ്പിച്ച *ബിയോണ്ട് ഗ്രേസ്* എന്ന ഡോക്യുമെന്ററിയിൽ ഭാരതി ശിവജിയും വിജയലക്ഷ്മിയും മോഹിനിയാട്ടത്തെക്കുറിച്ച് വിവരിക്കുന്നുണ്ട്.

## ബഹുമതികൾ
* കേന്ദ്ര സംഗീത നാടക അക്കാദമി പുരസ്കാരം - 1999-2000. 
* പത്മശ്രീ - 2004.
* സാഹിത്യ കലാ പരിഷത് സമ്മാനം
* കുഞ്ചൻ നമ്പ്യാർ മെമ്മോറിയൽ ട്രസ്റ്റിന്റെ *ലാസ്യ ലക്ഷ്മി* ബഹുമതി.
* ചെന്നൈയിലെ കൃഷ്ണ ഗാനസഭയുടെ *നൃത്ത്യ ചൂഡാമണി* ബഹുമതി.
* കേരള സർക്കാരിനു കീഴിലുള്ള വിനോദസഞ്ചാര വകുപ്പിന്റെ നിശാഗന്ധി പുരസ്കാരം - 2017 .

## അവലംബം

## കൂടുതൽ വായനയ്ക്ക്
* 
* 
* 

## പുറംകണ്ണികൾ
* 
* 
* 
* 

വർഗ്ഗം:മോഹിനിയാട്ടം_നർത്തകർ
വർഗ്ഗം:1948-ൽ ജനിച്ചവർ
വർഗ്ഗം:പത്മശ്രീ_പുരസ്കാരം_ലഭിച്ചവർ
വർഗ്ഗം:തമിഴ്_ജനത
വർഗ്ഗം:ഇന്ത്യൻ_വനിതകൾ
കോമരം (വെളിച്ചപ്പാട്)

വടക്കൻ കേരളത്തിലെ കാവുകളിലും ക്ഷേത്രങ്ങളിലും കണ്ടുവരുന്ന അനുഷ്ടാന കർമ്മിയാണ് കോമരം(വെളിച്ചപ്പാട്). കാൽച്ചിലമ്പും അരമണിയും  കയ്യിൽ പള്ളിവാളും  കോമരങ്ങളുടെ പൊതു വേഷമാണ്‌
നീണ്ടമൂക്കൻ മുള്ളൻതിരണ്ടി

കടൽ വാസിയായ ഒരു മൽസ്യമാണ് **നീണ്ടമൂക്കൻ മുള്ളൻതിരണ്ടി ** അഥവാ **Sharpnose Singray. ** . ഐ യു സി എൻ പട്ടികപ്രകാരമുള്ള പരിപാലന സ്ഥിതി വംശനാശ സാദ്ധ്യതയുള്ള ജീവികൾ എന്നാണ്.

## അവലംബം

## പുറത്തേക്കുള്ള കണ്ണികൾ

## ഇതും കാണുക
കേരളത്തിലെ മൽസ്യങ്ങളുടെ പട്ടിക

വർഗ്ഗം:തിരണ്ടികൾ
പൊട്ടൻ ശലഭങ്ങൾ

***Potanthus*** (പൊട്ടൻ ശലഭങ്ങൾ, Darts) ദക്ഷിണേഷ്യയിലും പൂർവ്വേഷ്യയിലും കാണപ്പെടുന്ന തുള്ളൻ ചിത്രശലഭങ്ങളുടെ ഒരു വലിയ ജനുസ് ആണ്.  ഒരുപോലെയിരിക്കുന്ന അവയെ തിരിച്ചറിയാൻ ആൺശലഭങ്ങളുടെ പ്രത്യുൽപ്പാദനാവയവം പരിശോധിക്കാതെ സാദ്ധ്യമല്ല. 

വനങ്ങളിലും സമതലങ്ങളിലും കാണപ്പെടുന്ന ചിത്രശലഭമാണിത്. ഗ്രാമങ്ങളിലെ കുന്നുകളിലും ചെറുകാടുകളിലും ഇവയെ വല്ലപ്പോഴും കാണാൻ കഴിയും. ഇന്ത്യയുടെ വനമേഖലകളും ശ്രീലങ്കയുമാണ് ഇവയുടെ പ്രധാന കേന്ദ്രങ്ങൾ. തെറിച്ചുതെറിച്ചാണിവ പറക്കുന്നത്. ഇടയ്ക്കിടെ വിശ്രമിക്കും. മിക്കപ്പോഴും ചിറകുകൾ പൂട്ടിപ്പിടിച്ചാണ് ഇരിക്കുന്നത്. എന്നാൽ വെയിൽ കായുന്ന സമയത്ത് രണ്ടു ചിറകുകളും ലംബമായിരിക്കും. ഉയരത്തിൽ പറക്കാറില്ല. ചിറകുകൾക്ക് തവിട്ട് നിറമാണ്. ചിറകിന്റെ പുറത്തും അടിവശത്തും ഓറഞ്ച് നിറത്തിലുള്ള പുള്ളികൾ ഉണ്ട്. പിൻചിറകിന്റെ പുറത്ത് മഞ്ഞപ്പുള്ളികളാണുള്ളത്.

## അവലംബം

## പുറത്തേക്കുള്ള കണ്ണികൾ

വർഗ്ഗം:തുള്ളൻ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
2017 ലെ പത്മ പുരസ്കാരങ്ങൾ ലഭിച്ചവരുടെ പട്ടിക

2017 ലെ പത്മ പുരസ്കാരങ്ങൾ 2017 ജനുവരി 25 ന് പ്രഖ്യാപിച്ചു. ആറ് മലയാളികളാണ് പദ്മ പുരസ്‌കാരങ്ങൾക്ക് അർഹരായത്. ഗായകൻ യേശുദാസിന് പദ്മവിഭൂഷൺ ലഭിച്ചു.

## പത്മവിഭൂഷൺ

## പത്മഭൂഷൺ

## പത്മശ്രീ

## അവലംബം


വർഗ്ഗം:പുരസ്കാരങ്ങൾ
മീനാക്ഷിയമ്മ

കോഴിക്കോട് വടകര കടത്തനാടൻ കളരിസംഘത്തിലെ ആയോധനകലാ വിദഗ്ദ്ധയാണ് മീനാക്ഷിയമ്മ ഗുരുക്കൾ.2017 ൽ പത്മശ്രീ പുരസ്കാരം ലഭിച്ചു. 
## ജീവിതരേഖ
വടകരയിലെ പുതുപ്പണം കരിമ്പനപ്പാലത്തെ കടത്തനാട് കളരി സംഘം സ്ഥാപകൻ വി.പി.രാഘവൻഗുരുക്കളുടെ ഭാര്യയാണ്. ഇരുവരും തീയ്യ സമുദായത്തിൽ പെട്ടവരായിരുന്ന ഇവർ 
കടത്തനാട് കളരി സംഘത്തിൽ   കളരി അഭ്യസിപ്പിക്കുന്നു. മുംബൈ, ഡൽഹി, ചെന്നൈ, ബാംഗ്ലൂർ തുടങ്ങിയ മഹാനഗരങ്ങളിലടക്കം ഒട്ടേറെ വേദികളിൽ ഇവർ പ്രകടനം നടത്തിയിട്ടുണ്ട്.

## പുരസ്കാരങ്ങൾ
* പത്മശ്രീ
## അവലംബം


വർഗ്ഗം:പത്മശ്രീ പുരസ്കാരം ലഭിച്ച മലയാളികൾ
വർഗ്ഗം:കളരിപ്പയറ്റു വിദഗ്ദർ
സുന്ദർലാൽ പട്‌വ

ബിജെപി നേതാവും മദ്ധ്യപ്രദേശ് മുൻ മുഖ്യമന്ത്രിയുമായിരുന്നു **സുന്ദർലാൽ പട്‌വ**. ബിജെപിയുടെ സ്ഥാപക നേതാക്കളിലൊരാളായ അദ്ദേഹം അടൽ ബിഹാരി വാജ്‌പേയിക്കും, എൽ.കെ അദ്വാനിക്കുമൊപ്പം ജനസംഘത്തിൽ പ്രവർത്തിച്ചിട്ടുണ്ട്. 2017 ൽ മരണാനന്തരം പത്മവിഭൂഷൺ നൽകി ആദരിച്ചു. 
## ജീവിതരേഖ
1924ൽ ജനിച്ച പട്വ രണ്ടു തവണ മധ്യപ്രദേശ് മുഖ്യമന്ത്രിയായിട്ടുണ്ട്. 1980ൽ ഒരു മാസത്തിൽ താഴെ മാത്രം മുഖ്യമന്ത്രി പദവി വഹിച്ചു. പിന്നീട് രാമജന്മഭൂമി തരംഗത്തിൽ 1990ൽ വീണ്ടും മുഖ്യമന്ത്രി പദത്തിലത്തെി.  1992ൽ ബാബരി മസ്ജിദ് തകർച്ചയെ തുടർന്ന് സംസ്ഥാനത്ത് രാഷ്ട്രപതി ഭരണം ഏർപ്പെടുത്തിയതോടെ സ്ഥാനം നഷ്ടമായി.

1997ൽ ഛിന്ദ്വാഡയിൽ നടന്ന ഉപതെരഞ്ഞെടുപ്പിൽ പട്വ ലോക്സഭയിലുമത്തെി. 1999ൽ  ഹോഷംഗാബാദ് ലോക്സഭാമണ്ഡലത്തിൽനിന്ന് വിജയിച്ച പട്വ വാജ്പേയി മന്ത്രിസഭയിൽ കാബിനറ്റ് മന്ത്രിയായി. 
## പുരസ്കാരങ്ങൾ
* പത്മവിഭൂഷൺ
## അവലംബം


|-

|-

|-

|-

|-

|-

വർഗ്ഗം:ബി.ജെ.പി. ദേശീയ നേതാക്കൾ
വർഗ്ഗം:1924-ൽ ജനിച്ചവർ
വർഗ്ഗം:2016-ൽ മരിച്ചവർ
വർഗ്ഗം:പത്മവിഭൂഷൺ പുരസ്കാരം ലഭിച്ചവർ
വർഗ്ഗം:പതിനൊന്നാം ലോക്‌സഭയിലെ അംഗങ്ങൾ
വർഗ്ഗം:നവംബർ 11-ന് ജനിച്ചവർ
വർഗ്ഗം:ഡിസംബർ 28-ന് മരിച്ചവർ
ചിന്തകിണ്ടി മല്ലേശം

പോച്ചംപള്ളി പട്ടുസാരികൾ വേഗത്തിൽ നെയ്യുന്നതിനുള്ള ലക്ഷ്‌മി എഎസ്‌യു യന്ത്രം കണ്ടുപിടിച്ച സംരംഭകനാണ് **ചിന്തകിണ്ടി മല്ലേശം**2017 ൽ  പത്മശ്രീ പുരസ്കാരം ലഭിച്ചു.
## പുരസ്കാരങ്ങൾ
* പത്മശ്രീ 
## അവലംബം


വർഗ്ഗം:സംരംഭകർ
വർഗ്ഗം:പത്മശ്രീ പുരസ്കാരം ലഭിച്ചവർ
സുനീതി സോളമൺ

1985ൽ ഇന്ത്യയിൽ ആദ്യമായി എയ്‌ഡ്‌സ് രോഗം നിർണയിച്ച ഭിഷഗ്വരയും മൈക്രോബയോളജിസ്റ്റുമായിരുന്നു ഡോ. സുനിതി സോളമൻ. 2017 ൽ പത്മശ്രീ നൽകി ആദരിച്ചു.
## പുരസ്കാരങ്ങൾ
* പത്മശ്രീ
## അവലംബം


വർഗ്ഗം:ഭിഷഗ്വരർ
വർഗ്ഗം:പത്മശ്രീ പുരസ്കാരം ലഭിച്ചവർ
ദാരിപള്ളി രാമയ്യ

ഒരു കോടിയലധികം മരങ്ങൾ നട്ടുവളർത്തിയ പരിസ്ഥിതി പ്രവർത്തകനാണ് **ദാരിപള്ളി രാമയ്യ**.  'വനജീവി രാമയ്യ' എന്നും 'മരം രാമയ്യ' എന്നും ഇദ്ദേഹത്തെ അറിയപ്പെടുന്നു. , തെലങ്കാന സംസ്ഥാനത്തെ ഖമ്മം ജില്ലയിലെ റെഡ്ഡിപ്പള്ളി ഗ്രാമവാസിയായ ഇദ്ദേഹത്തിന്  വനവൽക്കരണ പ്രവർത്തനങ്ങളെ കേന്ദ്രീകരിച്ചുള്ള  സാമൂഹിക പ്രവർത്തനത്തെ മുൻനിർത്തി ഭാരത സർക്കാർ 2017 ലെ പത്മശ്രീ ബഹുമതി സമ്മാനിച്ചു.
## ജീവിതരേഖ
1937 ജനനം. തെലങ്കാന സ്വദേശിയാണ്. യാത്ര ചെയ്ത വഴികളിലെല്ലാം ഭാര്യ ജാനമ്മയുമൊത്ത് വൃക്ഷത്തൈകൾ നട്ടുപിടിപ്പിച്ചു.  സ്കൂൾ വിദ്യാർത്ഥിയായിരിക്കുമ്പോൾ തന്നെ മരങ്ങൾ നട്ടുപിടിപ്പിക്കുന്നതിൽ ശ്രദ്ധ കേന്ദ്രീകരിച്ചു. അമ്മയിൽ നിന്നാണ് ഇത്തരമൊരു സാമൂഹ്യ സേവന മാർഗ്ഗം അദ്ദേഹത്തിന് ലഭിച്ചത്. പലതരം വൃക്ഷങ്ങളുടെ വിത്തുകൾ ശേഖരിച്ച് മുളപ്പിച്ച് ഉണ്ടാക്കുന്ന തൈകൾ വഴിയരികിലും ഒഴിഞ്ഞ പറമ്പുകളിലും വച്ചുപിടിപ്പിച്ച് കൊണ്ടായിരുന്നു തുടക്കം. ഔപചാരിക വിദ്യാഭ്യാസം കുറവാണെങ്കിലും വൃക്ഷങ്ങളെ സംബന്ധിച്ച് അദ്ദേഹം ഒരു സഞ്ചരിക്കുന്ന വിജ്ഞാനകോശം തന്നെയാണ്.
## മരം ജീവനാണ്
മനുഷ്യന്റെ എല്ലാ ആവശ്യങ്ങൾക്കും പ്രശ്നങ്ങൾക്കുമുള്ള പരിഹാരം മരങ്ങളാണ് എന്ന് വിശ്വസിക്കുന്ന രാമയ്യ പറയുന്നു:
"*Of all the species that consider the Earth as their home, the most exalted is the human being. He supposedly has intellect, can think, can do and can get things done. Nature has bestowed her choicest blessings on this form of life. Therefore, we have a duty towards nature. Protect the nature; protect everything created by God, for the posterity"*
## അംഗീകാരം
ആന്ധ്രപ്രദേശ് സർക്കാർ രാമയ്യയുടെ സാമൂഹിക പ്രവർത്തനങ്ങൾ അംഗീകരിക്കുകയും തെലങ്കാന സംസ്ഥാന രൂപീകരണ ശേഷം തെലങ്കാന ഹരിത ഹാരം (Green Garland)  പദ്ധതിയുടെ ചുമതല നൽകുകയും ചെയ്തു. സംസ്ഥാനത്തിന്റെ ഹരിത ആവരണ വിസ്തൃതി വർധിപ്പിക്കുക എന്ന ലക്ഷ്യത്തോടെ നടപ്പിലാക്കിയ പദ്ധതിയാണ് ഇത്.
## പുരസ്കാരങ്ങൾ

പരിസ്ഥിതി സേവന പ്രവർത്തനങ്ങളെ മുൻനിർത്തി നൂറു കണക്കിന് പുരസ്കാരങ്ങൾ രാമയ്യയ്ക്ക് ലഭിച്ചിട്ടുണ്ട്. അവയിൽ പ്രധാനപ്പെട്ടവ:
* സേവ അവാർഡ് (1995)
*വനമിത്ര അവാർഡ് (2005)
*പത്മശീ (2017)
* പത്മശ്രീ

## അവലംബം

## പുറം കണ്ണികൾ
* യാത്രകളിൽ പച്ചപ്പു വിരിച്ച രാമയ്യയുടെ 'പത്മശ്രീ'

വർഗ്ഗം:പരിസ്ഥിതിപ്രവർത്തകർ
വർഗ്ഗം:പത്മശ്രീ പുരസ്കാരം ലഭിച്ചവർ
സുബ്രതോ ദാസ്

ദേശീയപാതകളിൽ അപകടത്തിൽപെടുന്നവരെ സഹായിക്കുന്ന ലൈഫ്‌ലൈൻ ഫൗണ്ടേഷന്റെ സ്‌ഥാപകനാണ് **ഡോ. സുബ്രതോ ദാസ്**. 2017 ൽ പത്മശ്രീ ലഭിച്ചു.

## പുരസ്കാരങ്ങൾ
* പത്മശ്രീ
## അവലംബം


വർഗ്ഗം:സാമൂഹ്യപ്രവർത്തകർ
വർഗ്ഗം:പത്മശ്രീ പുരസ്കാരം ലഭിച്ചവർ
ഭക്തി യാദവ്

**ഭക്തി യാദവ്** (3 ഏപ്രിൽ 1926 - 14 ഓഗസ്റ്റ് 2017) ഇന്ത്യയിലെ ഇൻഡോറിൽ നിന്നുള്ള ആദ്യത്തെ വനിതാ എംബിബിഎസ് ആയ ഒരു ഇന്ത്യൻ ഡോക്ടറാണ്. ഇംഗ്ലീഷ്:**Bhakti Yadav.**  കൂടാതെ ഇന്ത്യയിലെ ഏറ്റവും ഉയർന്ന സിവിലിയൻ ബഹുമതികളിലൊന്നായ പത്മശ്രീ നൽകി അവരെ അംഗീകരിക്കുകയും ചെയ്തു.   1948 മുതൽ സൗജന്യ ചികിത്സ വാഗ്ദാനം ചെയ്യുന്ന ഡോക്റ്റർ ദീദി എന്നു അറിയപ്പെടുന്ന  പ്രശസ്തയാ. അവൾ ഒരു ഗൈനക്കോളജിസ്റ്റാണ് . 

## ജീവിതരേഖ
1926 ഏപ്രിൽ 3 ന് മഹിദ്പൂരിലെ ഉജ്ജയിനിൽ ജനിച്ചു. അവർ ഒരു പ്രശസ്ത മഹാരാഷ്ട്ര കുടുംബത്തിൽ നിന്നാണ് ജനിച്ചത്. 1937-ൽ പെൺകുട്ടികളുടെ വിദ്യാഭ്യാസം നിരുത്സാഹപ്പെടുത്തിയപ്പോൾ അവൾ ഉപരിപഠനത്തിനുള്ള ആഗ്രഹം പ്രകടിപ്പിച്ചു. അവളുടെ അച്ഛൻ അവളെ അടുത്തുള്ള ഗ്രാമത്തിലേക്ക് അയച്ചു, അവിടെ അവൾക്ക് ഏഴാം ക്ലാസ് വരെ പഠിക്കാൻ പറ്റി. അതിനുശേഷം ഇൻഡോറിലെ ഏക പെൺകുട്ടികളുടെ സ്കൂളായ അഹല്യ ആശ്രമം സ്കൂളിൽ അവളെ ചേർക്കാൻ അവളുടെ അച്ഛൻ ഇൻഡോർ സന്ദർശിച്ചു. സ്കൂളിൽ ബോർഡിംഗ് സൗകര്യം ഉണ്ടായിരുന്നു. പതിനൊന്നാം ക്ലാസിന് ശേഷം 1948ൽ ബിഎസ്‌സി പഠനത്തിനായി ഇൻഡോറിലെ ഹോൾക്കർ സയൻസ് കോളേജിൽ ചേർന്നു. ഒന്നാം വർഷം കോളേജിൽ ഏറ്റവും മികച്ച വിദ്യാർത്ഥിയായിരുന്നു. 

## വൈദ്യശാസ്ത്ര വിദ്യാഭ്യാസം
അവൾ മഹാത്മാഗാന്ധി മെമ്മോറിയൽ മെഡിക്കൽ കോളേജിൽ (എംജിഎം) നിന്ന് എംബിബിഎസ് ചെയ്തു, അവിടെ 11-ാം ക്ലാസിലെ വിശ്വസനീയമായ ഫലങ്ങളുടെ അടിസ്ഥാനത്തിൽ പ്രവേശനം ലഭിച്ചു. മൊത്തം 40 എംബിബിഎസ് വിദ്യാർത്ഥികളിൽ, അവൾ ഏക സ്ത്രീയായിരുന്നു. എംജിഎം മെഡിക്കൽ കോളജിലെ എംബിബിഎസ് വിദ്യാർഥികളുടെ ആദ്യ ബാച്ചിലെ ആദ്യ വിദ്യാർഥിനിയായിരുന്നു ഭക്തി. 1952-ൽ ബിരുദം നേടിയ ശേഷം അവർ മധ്യ ഇന്ത്യയിൽ നിന്നുള്ള ആദ്യത്തെ എംബിബിഎസ് ഡോക്ടറായി. എംജിഎം മെഡിക്കൽ കോളേജിൽ നിന്ന് എംഎസ്സും ചെയ്തു. 

## ഔദ്യോഗിക ജീവിതം
പാവപ്പെട്ട മിൽ തൊഴിലാളികളുടെ ഭാര്യമാരെ ചികിത്സിക്കുന്നതിനായി നന്ദലാൽ ഭണ്ഡാരി മെറ്റേണിറ്റി ഹോമിൽ ജോലി ചെയ്യാനുള്ള സർക്കാർ ജോലി വാഗ്ദാനങ്ങൾ അവർ നിരസിച്ചു. ഭർത്താവ് സിഎസ് യാദവിനൊപ്പം വസതിയിൽ വാത്സല്യ നഴ്സിംഗ് ഹോം ആരംഭിച്ചു.  ചേതൻ എം യാദവും മകനും മരുമകൾ സുനിത യാദവുമാണ് ഇന്ന് ഇത് പരിപാലിക്കുന്നത്. 70,000 സാധാരണ പ്രസവങ്ങൾ ഉൾപ്പെടെ 1.5 ലക്ഷം ഓപ്പറേഷനുകൾ ഡോ. ഭക്തി നടത്തി.  ആയിരത്തോളം സ്ത്രീ രോഗികളെ യാതൊരു ഫീസും ഈടാക്കാതെ അവർ ചികിത്സിച്ചു. 

## മരണം
2017 ആഗസ്റ്റ് 14 ന് അവളുടെ വീട്ടിൽ വെച്ചായിരുന്നു മരണം. ഓസ്റ്റിയോപൊറോസിസും പ്രായാധിക്യവുമായി ബന്ധപ്പെട്ട മറ്റ് അസുഖങ്ങളും അവളെ അലട്ടിയിരുന്നു. കഴിഞ്ഞ കുറച്ച് മാസങ്ങളായി അവൾ തുടർച്ചയായി ശരീരഭാരം കുറയ്ക്കുകയായിരുന്നു. 

## പുരസ്കാരങ്ങൾ
* പത്മശ്രീ
## അവലംബം


വർഗ്ഗം:ഭിഷഗ്വരർ
വർഗ്ഗം:സാമൂഹ്യപ്രവർത്തകർ
വർഗ്ഗം:പത്മശ്രീ പുരസ്കാരം ലഭിച്ചവർ
ഗിരീഷ് ഭരദ്വാജ്

കർണാടകയിൽ നിന്നുള്ള ഒരു ഇന്ത്യൻ സാമൂഹ്യ പ്രവർത്തകനാണ് **ഗിരീഷ് ഭരദ്വാജ്** (മെയ് 2, 1950). കർണാടകയിലും കേരളത്തിലും ഉൾപ്പെടെ ഇന്ത്യയിലെ വിദൂര ഗ്രാമങ്ങളിൽ ചെലവുകുറഞ്ഞ 127 ഓളം തൂക്കുപാലങ്ങൾ നിർമിച്ച അദ്ദേഹത്തിന് *സേതു ബന്ധു*, *ഇന്ത്യയിലെ ബ്രിഡ്ജ്മാൻ* എന്നീ വിളിപ്പേരുകൾ ഉണ്ട് . 2017 ൽ അദ്ദേഹത്തിന് പത്മശ്രീ പുരസ്കാരം ലഭിച്ചു.

## ജീവിതരേഖ
1950 മെയ് 2 ന് ജനിച്ച ഭരദ്വാജ് കർണാടകയിലെ സുള്ള്യ സ്വദേശിയാണ്. 1973 ൽ മാണ്ഡ്യയിലെ പിഇഎസ് കോളേജ് ഓഫ് എഞ്ചിനീയറിംഗിൽ നിന്ന് മെക്കാനിക്കൽ എഞ്ചിനീയറിംഗ് ബിരുദം നേടി. അദ്ദേഹത്തിനും ഭാര്യ ഉഷയ്ക്കും 3 മക്കളുണ്ട്.

1989 ൽ തെക്കൻ കർണാടകയിലെ അരമ്പൂരിൽ പയസ്വിനി നദിക്ക് കുറുകെ അദ്ദേഹം തന്റെ ആദ്യത്തെ പാലം പണിതു. അതിനുശേഷം അദ്ദേഹം കേരളത്തിൽ മുപ്പതോളം പാലങ്ങളും ആന്ധ്രാപ്രദേശിലും ഒഡീഷയിലും രണ്ട് വീതം പാലങ്ങളും നിർമ്മിച്ചിട്ടുണ്ട്, ബാക്കി പാലങ്ങൾ കർണാടകത്തിന്റെ വിവിധ ഭാഗങ്ങളിലാണ്.

## പുരസ്കാരങ്ങൾ
* പത്മശ്രീ

## അവലംബം

വർഗ്ഗം:സാമൂഹ്യപ്രവർത്തകർ
വർഗ്ഗം:പത്മശ്രീ പുരസ്കാരം ലഭിച്ചവർ
ജനാഭായ് ദർഗാ ബായ് പട്ടേൽ

ഗുജറാത്തിലെ ദീസയിൽ മാതള നാരക കൃഷിയിൽ മികവു തെളിയിച്ച ഭിന്നശേഷിക്കാരനായ കർഷകനാണ് **ജനാഭായ് ദർഗാഭായ് പട്ടേൽ**. 2017 ൽ പത്മശ്രീ ലഭിച്ചു.
## പുരസ്കാരങ്ങൾ
* പത്മശ്രീ
## അവലംബം


വർഗ്ഗം:കർഷകർ
വർഗ്ഗം:പത്മശ്രീ പുരസ്കാരം ലഭിച്ചവർ
ശേഖർ നായിക്

കാഴ്ചശേഷിയില്ലാത്തവരു‌ടെ ദേശീയ ക്രിക്കറ്റ് ടീം ക്യാപ്‌റ്റനാണ് **ശേഖർ നായിക്**. 2017 ൽ പത്മശ്രീ ലഭിച്ചു.
## പുരസ്കാരങ്ങൾ
* പത്മശ്രീ
## അവലംബം


വർഗ്ഗം:കായികതാരങ്ങൾ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:ക്രിക്കറ്റ് കളിക്കാർ
ആനന്ദ് അഗർവാൾ

ഹാർവാർഡ്, എം.ഐ.ടി തുടങ്ങിയവയുടെ കോഴ്‌സുകൾ സൗജന്യമായി ഓൺലൈൻ സംവിധാനത്തിൽ ലഭ്യമാക്കുന്ന എഡ്‌എക്‌സിന്റെ സ്‌ഥാപകനാണ് **ആനന്ദ് അഗർവാൾ**. 2017 ൽ പത്മശ്രീ ലഭിച്ചു.
## പുരസ്കാരങ്ങൾ
* പത്മശ്രീ
## അവലംബം


വർഗ്ഗം:പത്മശ്രീ പുരസ്കാരം ലഭിച്ചവർ
സുക്രി ബൊമ്മഗൗഡ

കർണാടകയിൽനിന്നുള്ള  ഹലാകി വൊക്കലിഗ ഗ്രോത ആദിമ നിവാസി വിഭാഗത്തിലെ ഗായികയാണ് **സുക്രി ബൊമ്മഗൗഡ**. 2017 ൽ പത്മശ്രീ ലഭിച്ചു.
## പുരസ്കാരങ്ങൾ
* പത്മശ്രീ
## അവലംബം


വർഗ്ഗം:ഗായകർ
വർഗ്ഗം:പത്മശ്രീ പുരസ്കാരം ലഭിച്ചവർ
ജിതേന്ദ്ര ഹരിപാൽ

ഒഡീഷയിൽനിന്നുള്ള ഗായകനാണ് **ജിതേന്ദ്ര ഹരിപാൽ**. 2017- ൽ പത്മശ്രീ ലഭിച്ചു.ഒഡീഷയിലെ സംബൽപൂരി ഭാഷയിലെ പ്രമുഖ ഗായകനാണ്. ആയിരത്തിലധികം ഗാനങ്ങളാലപിച്ചു. ആകാശവാണി ബി ഹൈഗ്രേഡ് കലാകാരനാണ്. ഇദ്ദേഹം പാടിയ *രംഗബതി* ഗാനം ഏറെ പ്രശസ്തമാണ്.  
## പുരസ്കാരങ്ങൾ
* പത്മശ്രീ
## അവലംബം


വർഗ്ഗം:ഗായകർ
വർഗ്ഗം:പത്മശ്രീ പുരസ്കാരം ലഭിച്ചവർ
ഇലി അഹമ്മദ്

വടക്കു കിഴക്കൻ സംസ്‌ഥാനങ്ങളിലെ ഏക വനിതാ പ്രസിദ്ധീകരണമായ ഒറനിയുടെ പത്രാധിപയാണ് **ഇലി അഹമ്മദ്**. 2017 ൽ പത്മശ്രീ ലഭിച്ചു.
## പുരസ്കാരങ്ങൾ
* പത്മശ്രീ
## അവലംബം

 

വർഗ്ഗം:മാധ്യമ പ്രവർത്തകർ
വർഗ്ഗം:പത്മശ്രീ പുരസ്കാരം ലഭിച്ചവർ
എച്ച്.ആർ. ഷാ‍‍

പംക്‌തീകാരനാണ് എച്ച്.ആർ.ഷാ. 2017-ൽ പത്മശ്രീ ലഭിച്ചു.
## പുരസ്കാരങ്ങൾ
* പത്മശ്രീ
## അവലംബം


വർഗ്ഗം:മാധ്യമ പ്രവർത്തകർ
വർഗ്ഗം:പത്മശ്രീ പുരസ്കാരം ലഭിച്ചവർ
ഇമ്രത് ഖാൻ

സിതാർ വിദ്വാനും ഉസ്‌താദ് വിലായത് ഖാന്റെ സഹോദരനുമാണ് **ഇമ്രത് ഖാൻ**(17 നവംബർ 1935 – 22 നവംബർ 2018).  2017 ൽ പത്മശ്രീ ലഭിച്ചു.
## ജീവിതരേഖ
ആഗ്രയിൽ വേരുകളുള്ള സംഗീത കുടുംബമായിരുന്നു. മുഗൾ ഭരണാധികാരികളുടെ സദസ്സിലെ സംഗീതജ്ഞരായിരുന്നു അദ്ദേഹത്തിന്റെ മുൻ തലമുറ. അദ്ദേഹത്തിന്റെ അച്ഛൻ ഇനായത‌് ഖാനും മുത്തച്ഛൻ ഇംദാദ‌് ഖാനും പ്രശസ്ത സിത്താർ–-സുർബഹാർ വാദകരായിരുന്നു. ചെറുപ്പത്തിൽത്തന്നെ അച്ഛൻ മരിച്ചു. അമ്മ ബഷിറൻ ബീഗവും അവരുടെ പിതാവ‌ും ഗായകനുമായ ബന്തേ ഹസ്സൻ ഖാനുമാണ‌് ഇമ്രത‌്ഖാനെ വളർത്തിയത‌്. 
യൂറോപ്പിലും അമേരിക്കയിലും വിവിധ ഏഷ്യൻ രാജ്യങ്ങളിലും കച്ചേരികളുമായി കടന്നു ചെന്ന ഇമ്രത്ഖാന് വൻ വരവേ‍ൽപ്പാണ്   ലഭിച്ചത്. 1970-ൽ കാൻ ചലച്ചിത്രോത്സവത്തിൽ പരിപാടി
അവതരിപ്പിച്ചു.
ഉസ‌്താദ‌് ബിസ‌്മില്ലാഖാൻ, തിരക‌്വ ഖാൻ, പണ്ഡിറ്റ‌് വി.ജി. ജോഗ‌് എന്നിവരോടൊപ്പം വേദികൾ പങ്കിട്ടിട്ടുണ്ട‌്. ഉസ‌്താദ‌് വിലയത‌് ഖാൻ സഹോദരനാണ‌്. സിതാർ വാദകനായ നിഷാത്, സിതാറിലും സുർബഹാറിലും മികവു തെളിയിച്ച ഇർഷാദ്, സരോദ് വാദകൻ വജാഹത്, ഷഫാതുള്ള, അസ്മദ് ഖാൻ എന്നിവരാണ് മക്കൾ.

## സുർബഹാർ
ഇംദാദ്ഘാനി ഖരാനയെന്നും അറിയപ്പെടുന്ന ഇട്ടാവ ഖരാനയുടെ പ്രയോക്താവായിരുന്നു അദ്ദേഹം. അദ്ദേഹത്തിന്റെ മുത്തച്ഛൻ ഉസ്താദ് ഇംദാദ് ഖാന്റെ പേരിലാണ് ഈ ശൈലിയറിയപ്പെടുന്നത്. 400
വർഷത്തിലേറെ പഴക്കമുള്ള ഹിന്ദുസ്ഥാനി ആലാപനശൈലിയാണിത്. ആഗ്രയിലാണ് അതിന്റെ വേരുകൾ. ആഗ്രയിൽനിന്ന് ഇംദാദ് ഖാന്റെ കുടുംബം ഉത്തർപ്രദേശിലെ ഇട്ടാവയിലേക്കു കുടിയേറി.
ഇദ്ദേഹത്തിന്റെ മകനും ഇമ്രത്തിന്റെ പിതാവുമായ ഇനായത് ഖാൻ പിന്നീട് കൊൽക്കത്തയിൽ താമസമാക്കി. സുർബഹാർ എന്ന വാദ്യോപകരണം വികസിപ്പിച്ചതും ഈ കുടുംബമാണ്.
## പുരസ്കാരങ്ങൾ
* പത്മശ്രീ

ശിഷ്യന്മാരിൽ പലർക്കും പത്മശ്രീ ലഭിച്ചപ്പോഴും അദ്ദേഹത്തിന‌് ലഭിച്ചില്ല. താമസിച്ച് ലഭിച്ച പുരസ‌്കാരം അദ്ദേഹം നിരസിച്ചു. "പത്മശ്രീ ആത്മസമുന്നതിയുടെ വിഷയമല്ലെന്നും അത‌് ഒരു ഔചിത്യത്തിന്റെ വിഷയമാണെന്നും" അദ്ദേഹം ഒരഭിമുഖത്തിൽ പറഞ്ഞു. പുരസ്‌കാരങ്ങൾ സ്വീകരിച്ച് തന്റെ ഉന്നതമായ സംഗീതപാരമ്പര്യത്തെ കളങ്കപ്പെടുത്താൻ ആഗ്രഹിക്കുന്നില്ല എന്ന നിലപാടായിരുന്നു
അദ്ദേഹത്തിനുണ്ടായിരുന്നത്.
## അവലംബം


 
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:സിത്താർ വാദകർ
വർഗ്ഗം:1935-ൽ ജനിച്ചവർ
വർഗ്ഗം:നവംബർ 17-ന് ജനിച്ചവർ
വർഗ്ഗം:2018-ൽ മരിച്ചവർ
വർഗ്ഗം:നവംബർ 22-ന് മരിച്ചവർ
പുറൈകീഴ് നാട്

പന്ത്രണ്ടാം നൂറ്റാണ്ടിൽ മഹോദയപുരം വാണിരുന്ന ഭാസ്ക്കര രവിവർമ തന്റെ തിരുനെല്ലി ചെപ്പേടിൽ പുറൈകീഴ്നാടും അതിന്റെ ഭരണാധിപനായ ശങ്കരൻ കോതവർമ്മനും പരാമർശിക്കപ്പെടുന്നു. അതിനാൽ രണ്ടാം ചേരരാജാക്കന്മാരുടെ സാമന്തന്മാരായിരുന്നു മലബാറിലെ കോട്ടയം കുടുംബക്കാർ. ബ്രാഹ്മണർക്ക് കുടിനീർ നൽകുവാനർഹതയുള്ള ക്ഷത്രിയ ബ്രാഹ്മണരായിരുന്നു കോട്ടയം രാജാക്കന്മാർ. മലയാളതതിലെ മധ്യകാല ക്രിതികളിൽ പെട്ട ഉണ്ണിയച്ചീചരിതതിൽ ഈ കുടുംബത്തെ പുറൈകീഴാർ തങ്ങൾ എന്നും കോകിലസന്ദേസത്തിൽ പുരളിക്ഷ്മാഭ്ർത്ത് എന്നും പറയപ്പെടുന്നു.

വർഗ്ഗം:കേരളചരിത്രം
ഹെൻറി എ. വല്ലസ്

അമേരിക്കൻ ഐക്യനാടുകളുടെ മുപ്പത്തി മൂന്നാമത്തെ വൈസ് പ്രസിഡൻറായിരുന്നു **ഹെൻറി എ. വല്ലസ്** ( Henry A. Wallace ).
## ആദ്യകാലജീവിതം
## അവലംബം

വർഗ്ഗം:അമേരിക്കൻ വൈസ് പ്രസിഡന്റുമാർ
ടി.സി. നരേന്ദ്രൻ

കേരളീയനായ ഒരു ഷഡ്പദ ശാസ്ത്രജ്ഞനായിരുന്നു ടി. സി. നരേന്ദ്രൻ (Eng: Thekke Curuppathe Narendran),  (February 24, 1944 – December 31, 2013). പരാദ കടന്നലുകളുടെ വർഗ്ഗവിഭജനവിജ്ഞാനീയത്തിൽ (ടാക്സോണമി) വിപുലമായ സംഭാവനകൾ നൽകിയിട്ടുണ്ട്. 394-ൽപ്പരം ഗവേഷണ പ്രബന്ധങ്ങളും പത്തിലധികം പുസ്ടകങ്ങളും രചിച്ചിട്ടുണ്ട്. 1091 പുതിയ സ്പീഷിസുകളെ കണ്ടെത്തിയിട്ടുണ്ട്. ആദരസൂചകമായിട്ട് 25 സ്പീഷിസുകൾക്ക് ഇദേഹത്തിന്റെ പേരിൽ ശാസ്ത്രനാമം നൽകിയിട്ടുണ്ട്.
## ജീവിതരേഖ
കൃഷി ശാസ്ത്രജ്ഞനായിരുന്ന രാമാനുജ മേനോൻറെ മകനായി തൃശ്ശൂരിൽ ജനനം. കേരള യൂണിവേഴ്സിറ്റി, സെന്റ്‌ ജോൺസ് കോളേജ്‌ (ആഗ്ര യൂണിവേഴ്സിറ്റി), കാലിക്കറ്റ്‌ യൂണിവേഴ്സിറ്റി എന്നിവിടങ്ങളിൽ പഠനം.

## പുരസ്കാരങ്ങൾ
* 2008: സ്വദേശി ശാസ്ത്ര പുരസ്‌കാരം, കേരള സർക്കാർ.     
* 2004: ഇ. കെ. ജാനകി അമ്മാൾ ദേശീയ പുരസ്‌കാരം.    
* 2000: ഫെല്ലോ, ഇന്ത്യൻ അക്കാദമി ഓഫ് സയൻസ്, ബംഗ്ലൂർ    
* 1980: ഫെല്ലോ, റോയൽ എന്റമോളോജിക്കൽ സൊസൈറ്റി, ലണ്ടൻ

## പ്രധാന പുസ്തകങ്ങൾ
* Narendran, T.C. 1974. Oriental Brachymeria. Department of Zoology, University of Calicut, Kerala, India.
* Narendran, T.C. 1989. Oriental Chalcididae (Hymenoptera: Chalcidoidea). Zoological Monograph. Department of Zoology, University of Calicut, Kerala, India. 441pp.
* Narendran, T.C. 1994. Torymidae and Eurytomidae of Indian subcontinent. University of Calicut, Kerala, India. 500pp.
* Narendran, T.C. 1999. Indo-Australian Ormyridae (Hymenoptera: Chalcidoidea). Privately published. iii + 227 pp.
* Narendran, T.C. 2007. Indian Chalcidoid Parasitoids of the Tetrastichinae (Hymenoptera: Eulophidae). Occasional Paper No. 272, Zoological Survey of India, Kolkata. vi + 390pp.

## പുറം കണ്ണികൾ
http://www.tcntrust.org/focus.htm 

## അവലംബം

വർഗ്ഗം:ജീവശാസ്ത്രജ്ഞർ
വർഗ്ഗം:1944-ൽ ജനിച്ചവർ
മൊറോണി

ഇന്ത്യൻ മഹാസമുദ്രത്തിലെ ദ്വീപ് രാജ്യങ്ങളിലൊന്നായ കൊമോറസിന്റെ തലസ്ഥാനനഗരമാണ് **'മൊറോണി**(**Moroni** Arabic موروني *Mūrūnī*) കൊമോറസിലെ ഏറ്റവും വലിയ നഗരമാണ് മൊറോണി. കൊമോറിയൻ ഭാഷയിൽ ഈ വാക്കിന്റെ അർഥം *അഗ്നിയുടെ ഹൃദയത്തിൽ* എന്നാണ്, ഒരു സജീവ അഗ്നിപർവതമായ  മൗണ്ട് കർതലയുടെ താഴ്വാരത്തിൽ സ്ഥിതിചെയ്യുന്നതിനാലാണ് ഈ പേർ വന്നത്.  2003-ലെ കണക്കുകൾ പ്രകാരം ജനസംഖ്യ 41,557 ആണ്.  

## ചരിത്രം
ടാൻസാനിയയിലെ സാൻസിബാറുമായി വാണിജ്യബന്ധമുണ്ടായിരുന്ന സുൽത്താനേറ്റിലെ അറബി കുടിയേറ്റക്കാരാണ് പത്താം നൂറ്റാണ്ടിൽ ഈ നഗരം സ്ഥാപിച്ചത്.

## അവലംബം

വർഗ്ഗം:ആഫ്രിക്കയിലെ തലസ്ഥാനങ്ങൾ
വിത്തുൽസവം

പ്രകൃതി സൗഹൃദത്തിന്റെയും കാർഷിക ആവാസ വ്യവസ്ഥയുടെയും സന്ദേശമുയർത്തി കർഷകസംഘങ്ങൾ ഒരുക്കുന്ന പരിപാടിയാണ് **'വിത്തുൽസവം**'.
## ലക്ഷ്യം
* വികലമായ വികസന പ്രക്രിയകളുടെയും ദീർഘവീക്ഷണമില്ലാത്ത വനനശീകരണത്തിന്റെയും അമിതമായ രാസവള കീടനാശിനി പ്രയോഗത്തിന്റെയും ഫലമായി കാർഷികമേഖലയിൽ അനുഭവിക്കുന്ന  ദുരിതങ്ങളെപ്പറ്റി അവബോധമുണ്ടാക്കുക.
* പ്രകൃതി സൗഹൃദ കാർഷിക ആവാസ വ്യവസ്ഥയിലൂടെയും അതിനാവശ്യമായ നാടൻ വിത്തുകളിലൂടെയും ഇതിന് പരിഹാരം കാണുക. 
* കൃഷിയെകുറിച്ച് മനസ്സിലാക്കുന്നതോടൊപ്പം നാടൻ വിത്തുകൾ  സ്റ്റാളുകൾ വഴി കർഷകർക്ക് നൽകുക
* കാർഷിക അനുബന്ധ ക്ലാസുകൾ, പരിശീലന പരിപാടികൾ, കാർഷിക മൽസരങ്ങൾ, കാർഷിക അനുബന്ധ കലാപരിപാടികൾ എന്നിവ സംഘടിപ്പിക്കുക.
* കർഷകർക്ക് അവർ ശേഖരിച്ചു വച്ചിട്ടുള്ള വിത്തുകളോ മറ്റ് നടീൽ വസ്തുക്കളോ മറ്റ് കാർഷിക ഉൽപ്പന്നങ്ങളോ വിപണനത്തിന് സൗകര്യമൊരുക്കുക.
* കേട്ടറിവ് മാത്രമുള്ള കാർഷിക ഉപകരണങ്ങൾ പ്രദർശിപ്പിക്കുക. 
* കർഷികോൽപന്നങ്ങൾക്ക് ന്യായവില ലഭ്യമാക്കുക.
* തനത് വിത്തിനങ്ങളുടെ സംരക്ഷണം ഉറപ്പാക്കുക.

## വിത്തുൽസവ സംഘാടനം
വിവിധ കർഷക സംഘടനകൾ വിത്തുൽസവം നടത്തിവരുന്നുണ്ട്. വയനാട്ടിലെ പരമ്പരാഗത കർഷകരുടെ സംഘടനയായ സീഡ്‌കെയറും ജില്ലാ ആദിവാസി വികസന സമിതിയും എം എസ് സ്വാമിനാഥൻ ഗവേഷണ നിലയവും കേരള സംസ്ഥാന ജൈവ വൈവിധ്യ ബോർഡും ചേർന്നു നടത്തുന്ന വിത്തുൽസവം ശ്രദ്ധിക്കപ്പെടുന്നതാണ്.
ഫെയർട്രേഡ് അലയൻസ് ഓഫ് കേരളയുടെ നേതൃത്വത്തിൽ 2017ൽ കാസർകോഡ് ജില്ലയിലെ വെള്ളരിക്കുണ്ടിലും, 2016ൽ കണ്ണൂർ ജില്ലയിലെ കരുവഞ്ചാലിലും വിത്തുൽസവം  നടത്തിയിട്ടുണ്ട്.

## അവലംബം

വർഗ്ഗം:കാർഷിക ആഘോഷങ്ങൾ
വർഗ്ഗം:വിത്തുകൾ
ഹ്യുബർട് ഹംഫ്രെ

അമേരിക്കൻ ഐക്യനാടുകളുടെ മുപ്പത്തി എട്ടി മത്തെ വൈസ് പ്രസിഡന്റായിരുന്നു ഹ്യുബർട് ഹംഫ്രെ - Hubert Humphrey
## അവലംബം

വർഗ്ഗം:അമേരിക്കൻ വൈസ് പ്രസിഡന്റുമാർ
വർഗ്ഗം:1911-ൽ ജനിച്ചവർ
കാഞ്ഞങ്ങാട് ശങ്കരൻ നമ്പൂതിരി

കർണ്ണാടക സംഗീതജ്ഞനാണ് **'കാഞ്ഞങ്ങാട് ശങ്കരൻ നമ്പൂതിരി**'.

## ജീവിതരേഖ
ജന്മദേശം കാസർകോഡ് ജില്ലയിലെ കാഞ്ഞങ്ങാടിനടുത്ത മധുരക്കാട്. 1965 നവംബർ 20 ന് മധുരക്കാട്‌ പെരികമനയിൽ കൃഷ്ണൻ നമ്പൂതിരിയുടെയും സരസ്വതി അന്തർജനത്തിന്റെയും മകനായി ജനനം. പിതാവിന്റെ ശിക്ഷണത്തിൽ സംഗീതത്തിന്റെ ആദ്യപാഠങ്ങൾ അഭ്യസിച്ചു. പിന്നീട് വെള്ളിക്കോത്ത് വിഷ്ണുഭട്ടിന്റെ ശിഷ്യത്വം സ്വീകരിച്ചു. ചരിത്രത്തിൽ ബിരുദപഠനത്തിനുശേഷം പാലക്കാട് ചെമ്പൈ സംഗീതകോളേജിൽ നിന്ന് ഗാനഭൂഷണവും ഗാനപ്രവീണയും ഒന്നാംക്ലാസ്സോടെ നേടി. 2014 ൽ കാഞ്ചികാമകോടിപീഠം ആസ്ഥാനവിദ്വാൻ പദവി നൽകി ആദരിച്ചിരുന്നു.

## നവമാധ്യമത്തിലൂടെ ശിക്ഷണം
സംഗീതോപാസന എന്ന വാട്‌സ്അപ്പ് കൂട്ടായ്മയിലൂടെ ശങ്കരൻ നമ്പൂതിരി നടത്തുന്ന സംഗീതശിക്ഷണം ഏറെ ശ്രദ്ധിക്കപ്പെട്ടതാണ്. ശാസ്ത്രീയസംഗീത രംഗത്തെ മഹാരഥന്മാരുടെ കീർത്തനങ്ങൾ പഠിപ്പിക്കുന്നതിനൊപ്പം, സംഗീത സംബന്ധിയായ വിവരങ്ങളും വിശകലനങ്ങളും സംഗീതോപാസനയിൽ പോസ്റ്റു ചെയ്യും. ഓരോ ദിവസവും കൃത്യമായ സമയങ്ങളിൽ കർണാടക സംഗീതശീലുകൾ വാട്‌സ് ആപ്പിൽ പുതിയ സന്ദേശങ്ങളായി നിറയും. ഗ്രൂപ്പ് അംഗങ്ങൾക്ക് സൗകര്യം അനുസരിച്ച് അവ ഡൗൺലോഡ് ചെയ്ത് കേൾക്കാം.. ഗുരുമുഖത്തുനിന്ന് നേരിട്ട് സംഗീതം അഭ്യസിക്കാൻ കഴിയാത്തവർക്ക്, വിദൂരങ്ങളിൽ ഇരുന്ന് വാട്‌സ്അപ്പ് വഴി സംഗീതപഠനം സാധ്യമക്കുകയാണ് ഈ കൂട്ടായ്മ. മുത്തുസ്വാമി ദീക്ഷിതരുടെ 240 കൃതികളെ സമഗ്രമായി അവതരിപ്പിന്ന 'ദീക്ഷിതർ ആരാധന' 2016 ഏപ്രിൽ 10 മുതൽ തുടരുന്നു. കൂടാതെ, പ്രശസ്ത സംഗീതകാരന്മാർ, ഗാനരചയിതാക്കൾ, കവികൾ എന്നിവരുടെ ജന്മവാർഷിക ദിനത്തിലും ഓർമദിനങ്ങളിലും സവിശേഷ സംഗീതപാഠം നൽകുകയും ചെയ്യുന്നു

## അവലംബം

വർഗ്ഗം:കർണ്ണാടകസംഗീതജ്ഞർ
വള്ളിപ്പൂമീൻ

കടൽ വാസിയായ ഒരു മൽസ്യമാണ് **വള്ളിപ്പൂമീൻ ** അഥവാ **Tenpounder (Ladyish ). ** . ഐ യു സി എൻ പട്ടികപ്രകാരമുള്ള പരിപാലന സ്ഥിതി നിലനിൽപ്പ് ആശങ്കാജനകമല്ലാത്ത ജീവിവർഗ്ഗങ്ങൾ എന്നാണ്.

## കുടുംബം
Elopidae കുടുംബത്തിൽ പെട്ട മൽസ്യമാണ് ഇവ. 

## അവലംബം

## പുറത്തേക്കുള്ള കണ്ണികൾ

## ഇതും കാണുക
കേരളത്തിലെ മൽസ്യങ്ങളുടെ പട്ടിക

വർഗ്ഗം:കേരളത്തിലെ മത്സ്യങ്ങൾ
ഏനാത്ത് പാലം

എം.സി. റോഡിൽ കല്ലടയാറിനു കുറുകേ പത്തനംതിട്ട–കൊല്ലം ജില്ലകളെ ബന്ധിപ്പിക്കുന്ന ഒരു പാലമാണ് **ഏനാത്ത് പാലം**. പാലം കുളക്കട, ഏനാത്ത് എന്നീ പ്രദേശങ്ങളെ തമ്മിൽ ബന്ധിപ്പിക്കുന്നു. 

## പാലത്തിന്റെ തകർച്ച
1904 ൽ നിർമിച്ച പഴയ പാലത്തിന് ബ്രിട്ടിഷ് എൻജിനീയർമാർ പറഞ്ഞ ആയുസ്സ് 50 വർഷമായിരുന്നെങ്കിലും 93 വർഷം കഴിഞ്ഞാണ് പാലം കുലുങ്ങിയത്. തുടർന്നു നിർമ്മിച്ച പുതിയ പാലത്തിന് 30 വർഷമെങ്കിലും ആയുസ്സ് നിർണയിച്ചെങ്കിലും കണക്കു തെറ്റി. നായനാർ സർക്കാരിന്റെ കാലത്ത് പൊതുമരാമത്ത് മന്ത്രിയായിരുന്ന പിജെ ജോസഫ് 1998ലാണ് പാലത്തിന്റെ ഉദ്ഘാടനം നിർവഹിച്ചത്. 18 വർഷം കഴിഞ്ഞപ്പോൾ 2017 ജനുവരി 10നു വൈകുന്നേരം ചെറിയ ശബ്ദത്തോടെ ഉപരിതലത്തിലെ കൈവരികൾ അകന്നുമാറുകയായിരുന്നു.സമീപത്തുള്ള ഓട്ടോറിക്ഷാ സ്റ്റാൻഡിലെ ഓട്ടോറിക്ഷ ഡ്രൈവർ കുളക്കട കളയ്ക്കാട്ട് വീട്ടിൽ രഞ്ജിത് കുമാർ ആണ് പാലത്തിനു ഒരു വശത്തേക്കുള്ള ചെരിവ് ആദ്യം കണ്ടത്.തൊട്ടുപിന്നാലെ അദ്ദേഹം വാഹന ഗതാഗതം നിയന്ത്രിക്കുകയും പുത്തൂർ പോലീസിനെ അറിയിക്കുകയും ആയിരുന്നു. എറണാകുളത്തുനിന്നെത്തിയ നീൽ അണ്ടർ വാട്ടർ സർവീസസിലെ അഞ്ചംഗ മുങ്ങൽ വിദഗ്ദ്ധർ പാലത്തിന്റെ അടിത്തറയുടെ ചിത്രങ്ങളും വീഡിയോ ദൃശ്യങ്ങളും പകർത്തി നടത്തിയ പരിശോധനയിലാണ് തൂണിന്റെ അടിത്തറ തകർന്നത് കണ്ടെത്തിയത്. പാലത്തിന്റെ രണ്ടാമത്തെ പിയറിന്റെ അടിത്തറയായ ഇരട്ട കിണറിന്റെ കോൺക്രീറ്റ് സ്റ്റീനിംഗ് ഇളകിപ്പോയതായും, ദുർബലപ്പെട്ടതായും പരിശോധനയിൽ കണ്ടെത്തി. പാലത്തിനടിയിലെ നദിയിൽ മണലൂറ്റ് കാരണം അടിത്തട്ടിൽ മണ്ണിന്റെ അളവ് കുറവുണ്ടായത് പാലം തകരാൻ കാരണമായിട്ടുണ്ടെങ്കിലും ചെന്നൈ ഐഐടിയിലെ പ്രൊഫസർ അരവിന്ദൻ നടത്തിയ പരിശോധനയിൽ പിയറിന്റെ ചരിവും പാലത്തിന്റെ ദുർബലസ്ഥിതിയും റിപ്പോർട്ട് ചെയ്തിട്ടുണ്ട്. 

കെ.എസ്.ടി.പി.യുടെ കഴക്കൂട്ടം-അടൂർ മാതൃകാ സുരക്ഷാ ഇടനാഴിയുടെ ഭാഗമായി4.75 കോടി രൂപയ്ക്കു പുനർനിർമ്മിക്കാനാണു തീരുമാനം.  ബലക്ഷയമുള്ള രണ്ട് തൂണുകൾ മാറ്റി സ്ഥാപിക്കുന്നതിനോടൊപ്പം തന്നെ മറ്റ് തൂണുകളുടെ കമ്പി തെളിഞ്ഞിരിക്കുന്ന ഭാഗവും ബീമുകളും ബലപ്പെടുത്തും. കൈവരികൾ നന്നാക്കി പെയിന്റടിക്കുകയും പൊളിഞ്ഞ് മാറിയ ഭാഗത്ത് പുതിയവ സ്ഥാപിക്കുകയും ചെയ്യും. കൂടാതെ പഴയ പാലത്തിന്റെ മുകളിൽ തെളിഞ്ഞിരിക്കുന്ന അടിത്തറകളും കൽക്കെട്ടും പൂർണ്ണമായും ഇളക്കി മാറ്റും. ബലക്ഷയമുള്ള രണ്ടും മൂന്നും തൂണുകളാണ് പൂർണ്ണമായും മാറ്റി സ്ഥാപിക്കുന്നത്. ജാക്കി ഉപയോഗിച്ച് പാലത്തിന്റെ മേൽഭാഗം ഉയർത്തിയശേഷം തകരാർ സംഭവിച്ച രണ്ട് മുന്ന് തൂണുകൾ പുനർനിർമ്മിക്കും. ഈ കാലയളവിൽ പാലത്തിന് താങ്ങായി താൽക്കാലിക തൂണുകൾ സ്ഥാപിക്കും.

## അവലംബം


വർഗ്ഗം:കൊല്ലം ജില്ലയിലെ പാലങ്ങൾ
വർഗ്ഗം:പത്തനംതിട്ട ജില്ലയിലെ പാലങ്ങൾ